-----------------------------------------------------------------------
  3. การประกอบธุรกิจของแต่ละสายผลิตภัณฑ์

  -----------------------------------------------------------------------

1.  ลักษณะของผลิตภัณฑ์หรือบริการ

ธุรกิจของบริษัทฯและบริษัทย่อย แบ่งออกเป็น 3 สายงาน ได้แก่
สายงานธุรกิจที่ปรึกษาทางการเงินและวาณิชธนกิจ
สายงานธุรกิจการให้บริการบริหารสินทรัพย์ด้อยคุณภาพ
และสายงานการให้บริการสินเชื่อเพื่อการอุปโภคและบริโภค
โดยมีทีมงานบุคลากรที่มีประสบการณ์และความชำนาญในด้านต่างๆ ที่บริษัทฯและบริษัทย่อยให้บริการ
ได้แก่ การปรับโครงสร้างหนี้ การจัดทำแผนและบริหารแผนฟื้นฟูกิจการ การระดมเงินทุน
การปรับโครงสร้างทางการเงิน การหาพันธมิตรทางธุรกิจ การซื้อ/ขายและการควบรวมกิจการ
และการรับเป็นผู้บริหารสินทรัพย์ด้อยคุณภาพ เป็นต้น
ซึ่งบริการที่ปรึกษาทางการเงินของบริษัทฯและบริษัทย่อย
สามารถครอบคลุมถึงความต้องการของลูกค้าในทุกๆด้าน

สายงานธุรกิจที่ปรึกษาทางการเงินและวาณิชธนกิจ ดำเนินงานโดยบริษัทฯ และบริษัทย่อย AIP
สายงานธุรกิจการให้บริการบริหารสินทรัพย์ด้อยคุณภาพดำเนินงานโดยบริษัทฯ และบบส.เอแคป
และมีบบส.เอแคป (มาเลเซีย) เป็นผู้ดำเนินงานในประเทศมาเลเซีย ในขณะที่บริษัทย่อย คือ
เอแคป เซอร์วิสเซส เป็นผู้ลงทุนในทรัพย์สินที่ใช้ในการบริหารสินทรัพย์ด้อยคุณภาพ
และให้เช่าแก่บริษัทฯและบริษัทย่อย

ในสายงานการให้บริการสินเชื่อเพื่อการอุปโภคและบริโภค ดำเนินงานโดยบริษัทย่อย
ที่บริษัทฯถือหุ้นในสัดส่วนร้อยละ 50.99 คือ บริษัท แคปปิตอล โอเค จำกัด
เป็นการให้บริการสินเชื่อในหลายๆรูปแบบ ได้แก่ สินเชื่อส่วนบุคคล (Personal Loan)
สินเชื่อเงินผ่อน (Sales Finance) บัตรเครดิต (Credit Card) สินเชื่อเช่าซื้อ (Hire
Purchase) โดยที่บริษัทฯเพิ่งจะเริ่มเข้าไปถือหุ้นในปลายเดือนพฤศจิกายน 2550 นี้
จึงทำให้ธุรกิจส่วนนี้ยังไม่มีบทบาทมากนักในปีที่ผ่านมา
เนื่องจากยังอยู่ในช่วงของการเปลี่ยนแปลงโครงสร้างการถือหุ้นและการจัดการอยู่

  3.1.1 ธุรกิจที่ปรึกษาทางการเงินและวาณิชธนกิจ

บริษัทฯให้บริการด้านที่ปรึกษาทางการเงินและวาณิชธนกิจ โดยมี AIP
ซึ่งเป็นบริษัทย่อยประกอบธุรกิจเป็นผู้ทำแผนและบริหารแผนฟื้นฟูกิจการภายใต้พระราชบัญญัติล้มละลาย
สำหรับงานที่อยู่ในกระบวนการของศาลล้มละลาย
ซึ่งทีมงานที่ดูแลรับผิดชอบในสายงานที่ปรึกษาทางการเงินและวาณิชธนกิจของบริษัทฯ ณ วันที่ 31
ธันวาคม 2550 มีจำนวนรวม 12 ท่าน
โดยมีรองกรรมการผู้จัดการสายงานที่ปรึกษาทางการเงินและวาณิชธนกิจจำนวน 2 ท่าน
เป็นผู้ดูแลการปฏิบัติงานทั้งหมดของฝ่ายเพื่อนำเสนอรายงานความคืบหน้าของงานต่อกรรมการผู้จัดการและคณะกรรมการบริหารของบริษัทได้รับทราบ
และมีผู้อำนวยการอาวุโสเป็นผู้ร่วมกำหนดแผนงานและควบคุมดูแลการปฏิบัติงานของพนักงานในฝ่าย

การให้บริการงานที่ปรึกษาทางการเงินและวาณิชธนกิจของบริษัทฯและบริษัทย่อยมีขอบเขตงานดังนี้

1)  บริการให้คำปรึกษาในการปรับโครงสร้างหนี้
    ซึ่งรวมไปถึงการปรับโครงสร้างหนี้ภายใต้ศาลล้มละลายกลาง

    -   บริษัทฯได้ให้บริการในการให้คำปรึกษา แนวทางการจัดโครงสร้างหนี้
        รวมทั้งเป็นตัวแทนหรือเป็นตัวกลางในการเจรจา
        ให้คำแนะนำและร่วมกำหนดแผนการชำระหนี้ระหว่างเจ้าหนี้และลูกหนี้
        แต่หากเป็นการปรับโครงสร้างหนี้ภายใต้คำสั่งศาลล้มละลายกลาง
        การให้บริการที่ปรึกษาทางการเงินจะเป็นหน้าที่ของ AIP ซึ่งเป็นบริษัทย่อย
        ซึ่งได้รับการอนุมัติจากสำนักฟื้นฟูกิจการของลูกหนี้ กรมบังคับคดี กระทรวงยุติธรรม
        ให้ขึ้นทะเบียนเป็นผู้ทำแผนฟื้นฟูกิจการและผู้บริหารแผนฟื้นฟูกิจการ รับอนุญาต
        ภายใต้กฎของกระทรวงยุติธรรม

    -   การให้บริการในการเป็นผู้ทำแผนของ AIP
        คือการให้บริการให้คำปรึกษาและจัดทำรายการข้อสนเทศ
        เอกสารแผนการปรับโครงสร้างหนี้และการฟื้นฟูกิจการ หรือเอกสารตามความเหมาะสม
        รวมทั้งเอกสารประกอบอื่นใดที่จำเป็นเพื่อเสนอต่อเจ้าหนี้ และผู้ที่เกี่ยวข้อง
        เพื่อใช้ประกอบการพิจารณาเพื่ออนุมัติแผน

    -   การให้บริการในการเป็นผู้บริหารแผนของ AIP คือ
        การบริหารกิจการและทรัพย์สินของลูกค้า รวมทั้ง ซื้อ ขาย จำหน่าย
        หรือจัดการโดยประการอื่นเกี่ยวกับทรัพย์สินใด ๆ ของลูกค้า
        และทั้งอาจนำทรัพย์สินของลูกค้าไปเป็นหลักประกันต่าง ๆ
        เพื่อประโยชน์ในการดำเนินธุรกิจของลูกค้า ตลอดจนถึงการขอยื่นคำขอต่อศาล
        เพื่อให้ลูกค้าออกจากการฟื้นฟูกิจการ
        เมื่อได้ดำเนินการตามแผนฟื้นฟูกิจการเสร็จสิ้นสมบูรณ์แล้ว

2)  บริการให้คำปรึกษาในการจัดหาแหล่งเงินทุนให้แก่กิจการและโครงการต่างๆ
    ทั้งในรูปของเงินลงทุนและเงินให้สินเชื่อ

    -   การทำหน้าที่ที่ปรึกษาในการจัดหาแหล่งเงินทุน สามารถดำเนินการได้หลายรูปแบบ
        โดยขึ้นอยู่กับปัจจัยความต้องการของลูกค้า โครงสร้างทางการเงินของกิจการ
        แนวโน้มและทิศทางของตลาดทุนในขณะนั้น
        รูปแบบในการระดมทุนที่บริษัทฯทำหน้าที่ในการให้คำปรึกษา มีดังนี้

        -   ที่ปรึกษาในการยื่นขออนุญาตเพื่อออกและเสนอขายหลักทรัพย์ประเภทตราสารทุน
            ตราสารหนี้ และตราสารกึ่งหนี้กึ่งทุน เช่น หุ้นสามัญ หุ้นบุริมสิทธิ หุ้นกู้
            หุ้นกู้แปลงสภาพ และใบสำคัญแสดงสิทธิ เป็นต้น

        -   ที่ปรึกษาการนำหลักทรัพย์เข้าจดทะเบียนในตลาดหลักทรัพย์

        -   ที่ปรึกษาในการเป็นตัวกลางซื้อขาย/ควบรวมกิจการ
            หรือการเป็นที่ปรึกษาในการทำรายการใดๆ ที่เกี่ยวกับตลาดหลักทรัพย์และ/หรือ
            สำนักงานคณะกรรมการกำกับหลักทรัพย์และตลาดหลักทรัพย์

        -   ที่ปรึกษาในการหาพันธมิตรร่วมทุน

        -   ที่ปรึกษาการจัดทำสินเชื่อโครงการ (Project Financing) ต่างๆ เป็นต้น

3)  บริการให้บริการที่ปรึกษาทางการเงินอื่นๆที่เกี่ยวข้อง เช่น

-   การสอบทานสถานะของกิจการ และสถานะสินทรัพย์ด้อยคุณภาพ (Due Diligence
    Service)

-   การให้บริการจัดทำรายงาน วิเคราะห์สถานะเงินสดของกิจการ (Cash Monitoring)

-   การประเมินมูลค่าของกิจการ (Valuation)

-   การศึกษาความเป็นไปได้ของโครงการ (Feasibility Study)

-   บริการให้คำปรึกษาเรื่องโครงสร้างการจัดการ

-   บริการที่ปรึกษาในการจัดวางระบบการเงินและการบริหารเงินภายในองค์กร

-   การให้ความเห็นที่เป็นอิสระ (Independent Opinion) ต่อรายการต่าง ๆ
    ของบริษัทมหาชนตามข้อบังคับของ ตลาดหลักทรัพย์

4)  บริการให้บริการที่ปรึกษาด้านกฎหมาย

-   การให้คำปรึกษาด้านกฎหมาย ดำเนินงานโดยผ่านบริษัทย่อยคือ บริษัท เอแคป คอนซัลติ้ง
    จำกัด หรือ ACON ซึ่งที่ผ่านมางานส่วนมากของ ACON
    จะเป็นงานการให้บริการด้านกฎหมายแก่บริษัทในเครือ ในขณะที่ในอนาคต ACON
    จะเปิดรับงานที่ปรึกษากฎหมายแก่ลูกค้าโดยทั่วไปมากขึ้น

ลักษณะการจัดเก็บค่าธรรมเนียมของการให้บริการงานที่ปรึกษาทางการเงินและวาณิชธนกิจ

สำหรับการคิดค่าธรรมเนียมในการให้บริการงานที่ปรึกษาทางการเงินและวาณิชธนกิจนั้น
บริษัทฯมีการคิดค่าธรรมเนียมการบริการ 2 รูปแบบ คือ

  1. ค่าธรรมเนียมรายเดือน (Retainer fee)
  ซึ่งจะประเมินจากศักยภาพในการสร้างกระแสเงินสดของลูกค้า
  และใช้เกณฑ์การประมาณการเวลาและบุคลากรที่จะต้องใช้ในการปฏิบัติงาน
  ซึ่งค่าธรรมเนียมรายเดือนอาจจะมีการกำหนดระยะเวลาที่แน่นอนที่บริษัทฯ
  สามารถเก็บจากลูกค้าได้ หรืออาจเป็นการจัดเก็บไปเรื่อยๆ ในทุกๆเดือน
  จนกว่าจะสิ้นสุดการปฏิบัติงาน ส่วนใหญ่มีระยะเวลาประมาณ 6-12 เดือน
  นอกจากนี้ยังกำหนดโดยพิจารณาจากปัจจัยด้านการแข่งขันด้วย และ

  2. ค่าธรรมเนียมเมื่องานสำเร็จ (Success Fee)
  ซึ่งบางกรณีจะกำหนดเป็นร้อยละของมูลค่าโครงการของงานที่ดำเนินการ
  หรือในบางกรณีบริษัทฯจะกำหนดเป็นจำนวนเงิน โดยพิจารณาจากมูลค่าโครงการ

อย่างไรก็ตาม เนื่องจากในหลายกรณี
งานให้บริการตามที่ระบุข้างต้นมักจะเป็นส่วนหนึ่งของงานที่ได้รับมอบหมายจากลูกค้า เช่น
การจัดทำการศึกษาความเป็นไปได้ของโครงการ และการประเมินมูลค่าของกิจการ
ก่อนการจัดหาเงินทุนในรูปแบบต่างๆ
บริษัทฯอาจจัดให้โครงสร้างการคิดค่าธรรมเนียมบริการจากลูกค้าแยกคิดเป็นส่วนตามประเภทของงาน
หรือสามารถปรับเปลี่ยนยืดหยุ่นได้ตามความเหมาะสม

  3.1.2 ธุรกิจในสายงานด้านการให้บริการบริหารสินทรัพย์ด้อยคุณภาพ

บริษัทฯเห็นว่าตลาดการให้บริการบริหารสินทรัพย์ด้อยคุณภาพ หรือ หนี้ที่ไม่ก่อให้เกิดรายได้
(Non-performing Loan / NPL) เป็นตลาดขนาดใหญ่อีกตลาดหนึ่ง
ซึ่งสถาบันการเงินที่มีสินทรัพย์ด้อยคุณภาพ หรือ NPL อยู่ในงบการเงินของตน
ย่อมจะหาทางจัดการแก้ไขปัญหา แต่อาจมีข้อจำกัดด้านกำลังบุคลากรและความเชี่ยวชาญ
ประกอบกับการที่บริษัทฯได้ดำเนินงานด้านที่ปรึกษาในการปรับโครงสร้างหนี้จนประสบความสำเร็จ
ได้รับการยอมรับทั้งจากเจ้าหนี้และลูกหนี้ และมีความเป็นอิสระ คือ
ไม่ได้เป็นบริษัทในเครือของสถาบันการเงินใด บริษัทฯจึงตัดสินใจขยายสายงานธุรกิจของบริษัทฯ
เข้าสู่ธุรกิจการรับบริหารสินทรัพย์ด้อยคุณภาพ
โดยมุ่งเสนอตัวเข้าเป็นผู้ให้บริการในการเจรจาและจัดเก็บหนี้ที่ไม่ก่อให้เกิดรายของสถาบันการเงินและองค์กรบริหารสินทรัพย์ด้อยคุณภาพต่างๆ
ซึ่งรวมถึงงานด้านการดำเนินคดีฟ้องร้องเพื่อติดตามการชำระหนี้
และการบริหารจัดการขายสินทรัพย์หลักประกันอื่นๆ
ที่ได้รับมาจากการโอนทรัพย์ของลูกหนี้เพื่อการชำระหนี้หรือจากการยึดทรัพย์หลักประกัน

ในธุรกิจการบริหารสินทรัพย์ด้อยคุณภาพ บริษัทฯเชื่อว่ารายได้จากสายงานธุรกิจนี้
จะช่วยทำให้รายได้ของบริษัทฯซึ่งเดิมมีความผันแปรจากค่าธรรมเนียมเมื่องานสำเร็จ (Success
Fee) จากธุรกิจการปรับโครงสร้างหนี้มีความสม่ำเสมอมากยิ่งขึ้น
ทั้งนี้ขอบเขตของงานด้านการบริหารสินทรัพย์ด้อยคุณภาพพอสรุปได้ดังนี้

-   เป็นตัวแทนเจ้าหนี้ ในการเจรจากับลูกหนี้ เพื่อหาข้อสรุปและกำหนดแนวทางการชำระหนี้
    ภายใต้หลักเกณฑ์ วิธีการ
    และกระบวนการปรับปรุงโครงสร้างหนี้ตามนโยบายและมาตรการที่ได้รับมอบหมายจากเจ้าหนี้

-   การติดตามและเรียกเก็บหนี้ ตามเงื่อนไขในสัญญาปรับปรุงโครงสร้างหนี้

-   การติดตามทวงถามในกรณีที่ลูกหนี้ผิดนัดชำระหนี้

-   การดำเนินคดี และบังคับยึดทรัพย์หลักประกัน รวมทั้งการขายทอดตลาดทรัพย์

-   การบริหารจัดการทรัพย์สินรอการขาย

-   การจัดทำระบบฐานข้อมูลลูกหนี้รายตัว ข้อมูลหลักประกัน เงื่อนไขการปรับปรุงโครงสร้างหนี้
    การตัดชำระหนี้ รวมทั้งฐานข้อมูลอื่นๆ ซึ่งจำเป็นในการบริหารสินทรัพย์และการกำกับดูแล
    รวมทั้งปรับปรุงฐานข้อมูลให้เป็นปัจจุบัน

ทั้งนี้บริษัทฯดำเนินธุรกิจบริหารสินทรัพย์ด้อยคุณภาพออกเป็น 2 ลักษณะคือ

1.  การบริหารพอร์ตสินทรัพย์ด้อยคุณภาพ โดยบริษัทย่อยที่เป็นเจ้าของพอร์ต

2.  การรับจ้างบริหารสินทรัพย์ด้อยคุณภาพ

1. การบริหารพอร์ตสินทรัพย์ด้อยคุณภาพ โดยบริษัทย่อยที่เป็นเจ้าของพอร์ต

ตั้งแต่ปี 2549 เป็นต้นมาการเข้าประมูลพอร์ตบริหารสินทรัพย์ด้อยคุณภาพนั้น
จะประมูลโดยผ่านบบส.เอแคป ซึ่งเป็นบริษัทย่อยในสัดส่วนร้อยละ 99
ที่ตั้งขึ้นมาตามพระราชกำหนดบริษัทบริหารสินทรัพย์ โดยในปีเดียวกันนั้นธนาคารสแตนดาร์ด แบงค์
เอเชีย ลิมิเต็ด. (ซึ่งเป็นบริษัทในเครือของธนาคารสแตนดาร์ดแบงค์
และธนาคารสแตนดาร์ดแบงค์เป็นผู้ถือหุ้นบริษัทฯ ในสัดส่วนร้อยละ 4 โดยเป็นบริษัทที่เกี่ยวข้องกัน
เนื่องจากมีกรรมการร่วมกันคือ นายเดวิด เฟลด์) ได้ให้การสนับสนุนทางการเงินแก่บริษัทย่อย คือ
บบส.เอแคป จำนวนเงินรวมทั้งหมด 20.5 ล้านเหรียญสหรัฐ (ประมาณ 758.5 ล้านบาท)
เพื่อวัตถุประสงค์ในการให้บบส.เอแคป ใช้ในการซื้อสินทรัพย์ด้อยคุณภาพมาบริหาร
ซึ่งต่อมาบบส.เอแคป จำกัด ได้นำเงินสนับสนุนสินเชื่อดังกล่าว
ไปประมูลสินทรัพย์ด้อยคุณภาพจากสถาบันการเงินแห่งหนึ่ง มาจำนวน 3 พอร์ต ได้แก่ พอร์ต S01
พอร์ต S02 และ พอร์ต S03 โดยสินทรัพย์ด้อยคุณภาพพอร์ต S01 มีมูลหนี้ตามมูลค่าเงินต้นประมาณ
187 ล้านบาท พอร์ต S02 มีมูลหนี้ตามมูลค่าเงินต้นประมาณ 183 ล้านบาท ส่วนพอร์ต S03
มีมูลหนี้ตามมูลค่าเงินต้นประมาณ 1,432 ล้านบาท

สำหรับบริษัทย่อยที่เป็นบริษัทบริหารสินทรัพย์ด้อยคุณภาพ ที่บริษัทฯเข้าไปถือหุ้นในสัดส่วนร้อยละ 60
อีกแห่งหนึ่งในปี 2550 คือ บบส.สตาร์ จำกัด เดิมเป็นเจ้าของพอร์ต S04
ที่มีมูลหนี้ตามมูลค่าเงินต้นประมาณ 1,645 ล้านบาท ในปีเดียวกัน บบส.เอแคป จำกัด
ได้โอนขายพอร์ตบริหารสินทรัพย์ทั้ง 3 พอร์ต คือ พอร์ต S01 S02 และ S03 ให้กับบบส. สตาร์
จำกัด ซึ่งภายหลังทำให้บบส.สตาร์ จำกัด เป็นเจ้าของพอร์ตสินทรัพย์ด้อยคุณภาพทั้งหมดคือ พอร์ต
S01 S02 S03 และ S04 คิดเป็นมูลหนี้ตามมูลค่าเงินต้นประมาณ 3,447 ล้านบาท

ในขณะเดียวกันนั้น บบส.เอแคป จำกัด ได้ทำสัญญาขอรับการสนับสนุนสินเชื่อทางการเงินเพิ่มจาก
VTB Bank Europe Plc. เป็นจำนวน 2 ครั้ง ครั้งแรกเป็นวงเงินประมาณ 1,560 ล้านบาท
ครั้งที่สองเป็นวงเงินประมาณ 3,353 ล้านบาท โดยการขอรับการสนับสนุนวงเงินทั้งสองครั้ง
เป็นไปเพื่อวัตถุประสงค์ในการให้บบส. เอแคป เข้าทำข้อตกลงต่างๆ
เกี่ยวกับการซื้อและรับโอนกองสินทรัพย์ด้อยคุณภาพจากสถาบันการเงินสองแห่ง
โดยแห่งแรกได้แก่การรับซื้อและรับโอนพอร์ต T01 มีมูลหนี้ตามมูลค่าเงินต้นประมาณ 4,115
ล้านบาท และแห่งที่สองได้แก่การรับซื้อและรับโอนพอร์ต U01 มีมูลหนี้ตามมูลค่าเงินต้นประมาณ
14,376 ล้านบาท ทำให้ ณ สิ้นปี 2550 บบส.เอแคป จำกัด
เป็นเจ้าของพอร์ตสินทรัพย์ด้อยคุณภาพจำนวน 2 พอร์ต คือ พอร์ต T01 และ พอร์ต U01
คิดเป็นมูลหนี้ตามมูลค่าเงินต้นประมาณ 18,491 ล้านบาท

สำหรับพอร์ตบริหารสินทรัพย์ด้อยคุณภาพของบริษัทย่อยทั้งสองแห่ง
โดยส่วนใหญ่จะดำเนินการจัดจ้างให้บริษัทฯเป็นผู้ทำการบริหาร ยกเว้นพอร์ตของบบส.สตาร์
ในพอร์ต S01 และ S02 ที่มีมูลหนี้เงินต้นรวมกันประมาณ 370 ล้านบาท
และส่วนใหญ่เป็นลูกหนี้นิติบุคคล บบส.สตาร์จะเป็นผู้บริหารพอร์ตด้วยต้นเอง
ดังนั้นรายได้จากการบริหารพอร์ตสินทรัพย์ด้อยคุณภาพโดยบริษัทย่อยนั้น
ส่วนใหญ่จะได้รับมาจากดอกเบี้ยของลูกหนี้ที่เกิดจากการซื้อลูกหนี้ด้อยคุณภาพ
ทั้งที่เป็นเงินลงทุนในลูกหนี้ และที่โอนปรับเปลี่ยนเป็นเงินให้สินเชื่อ ซึ่งจะบันทึกเมื่อได้รับชำระ
โดยการเรียกเก็บหนี้อาจมาจากการว่าจ้างให้บริษัทฯหรือบริษัทย่อยของบริษัทฯที่เป็นเจ้าของพอร์ตเป็นผู้บริหารเองก็ได้

2. การรับจ้างบริหารพอร์ตสินทรัพย์ด้อยคุณภาพ

การประกอบธุรกิจเป็นผู้บริหารสินทรัพย์ด้อยคุณภาพ
บริษัทฯได้มีการใช้ระบบคอมพิวเตอร์และระบบซอร์ฟแวร์คอมพิวเตอร์ควบคุมการบริหารจัดการสินทรัพย์ด้อยคุณภาพ
โดยเป็นระบบ Silverlake Banking System (SIBS)
ซึ่งเป็นระบบที่บริษัทฯได้ใช้ในการบริหารสินทรัพย์ด้อยคุณภาพให้กับบริษัทบริหารสินทรัพย์ สุขุมวิท
จำกัด (SAM) ที่ผ่านมา นอกจากระบบหลักที่บริษัทซื้อมาจากทาง Silverlake แล้ว บริษัทฯ
ยังดำเนินการพัฒนาโปรแกรมย่อยเพื่อใช้อำนวยความสะดวกแก่เจ้าหน้าที่ของบริษัทฯ
ในหน่วยงานต่างๆ โปรแกรมย่อยรอบ ๆ นี้จะมีการเชื่อมโยงข้อมูลกับระบบ SIBS
ซึ่งช่วยให้การบริหารจัดการสินทรัพย์ด้อยคุณภาพมีประสิทธิภาพและการประเมินผลครอบคลุมทุกเนื้องานมากยิ่งขึ้น
ทั้งนี้บริษัทฯได้ดำเนินการจดลิขสิทธิ์โปรแกรมย่อยต่างๆ ไว้เป็นของบริษัทฯด้วย
ซึ่งบริษัทฯได้ให้บริษัทย่อย คือ บริษัท เอแคป เซอร์วิสเซส จำกัด
เป็นผู้ลงทุนในทรัพย์สินและให้เช่าแก่บริษัทฯ

บริษัทฯมีพนักงานที่รับผิดชอบงานในด้านบริหารสินทรัพย์ด้อยคุณภาพจำนวนเกือบ 100 คน
ที่อยู่ภายใต้การดูแลของรองกรรมการผู้จัดการสายงานบริหารสินทรัพย์ด้อยคุณภาพจำนวน 2 ท่าน
การจัดสรรจำนวนคนที่ปฏิบัติงานดังกล่าว
จะมีความแตกต่างจากงานที่ปรึกษาทางการเงินและวาณิชธนกิจอย่างมาก
เนื่องจากในแต่ละพอร์ตนั้นจะมีจำนวนลูกหนี้อยู่หลายราย
ดังนั้นเพื่อให้เกิดประสิทธิภาพในการดำเนินงาน และสามารถดูแล ติดตาม
ประสานงานกับลูกหนี้ในแต่ละพอร์ตได้อย่างทั่วถึง
บริษัทฯจึงต้องมีพนักงานที่ดูแลงานด้านนี้ให้เพียงพอต่อพอร์ตลูกหนี้ที่บริษัทฯได้รับบริหารอยู่

บริษัทฯได้วางโครงสร้างการให้บริการบริหารสินทรัพย์ด้อยคุณภาพออกเป็นสองฝ่ายงานหลักคือฝ่ายงานบริหารสินทรัพย์
และฝ่ายปฏิบัติการ โดยทั้งสองฝ่ายงานมีการจัดแบ่งแยกเป็นหน่วยงานย่อย ได้แก่
หน่วยงานบริหารหนี้ หน่วยงานบริหารทรัพย์สินรอการขาย หน่วยงานบริหารงานคดี
หน่วยงานประเมินราคา หน่วยงานด้านบัญชีและการเงิน หน่วยงานด้านนิติกรรมสัญญา
หน่วยงานเทคโนโลยีสารสนเทศ หน่วยบริหารงานบุคลากรและธุรการ
และหน่วยงานการควบคุมและตรวจสอบภายใน เป็นต้น
โดยมีผู้บริหารและเจ้าหน้าที่ที่มีความเชี่ยวชาญและมีประสบการณ์ในการบริหารและติดตามหนี้มาเป็นทีมงานของบริษัทฯ
โครงสร้างดังกล่าว
จะทำให้บริษัทฯสามารถดำเนินการเรียกเก็บหนี้ได้ตามกำหนดระยะเวลาในสัญญาว่าจ้าง
และเป็นโครงสร้างที่ทำให้สามารถดำเนินงานได้อย่างมีประสิทธิภาพ
และมีความโปร่งใสสามารถตรวจสอบได้
ทั้งนี้บุคลากรในส่วนนี้จะปฏิบัติงานเฉพาะงานให้บริการบริหารสินทรัพย์ด้อยคุณภาพเท่านั้น

ในต้นปีที่ผ่านมา จากการที่บริษัทฯได้ยุติงานด้านการบริหารสินทรัพย์ด้อยคุณภาพของบริษัท
บริหารสินทรัพย์สุขุมวิท จำกัด (“SAM”) ตั้งแต่วันที่ 31 มกราคม 2550 นั้น
โดยนับตั้งแต่ได้เริ่มดำเนินงานในโครงการดังกล่าวตั้งแต่ปลายปี 2547
ซึ่งผลการดำเนินงานตลอดโครงการที่ผ่านมานั้น
บริษัทฯมีลูกหนี้ได้รับการอนุมัติข้อเสนอปรับโครงสร้างหนี้ไปแล้ว จำนวนประมาณ 7,314 ราย
มีภาระหนี้ตามบัญชีรวมกว่า 12,800 ล้านบาท
โดยมียอดชำระหนี้ที่ปรับปรุงโครงสร้างหนี้แล้วรวมกว่า 9,110 ล้านบาท
สามารถเรียกเก็บเงินสดตามกระบวนการปรับปรุงโครงสร้างหนี้ปกติได้แล้วกว่า 6,340 ล้านบาท
นอกจากนี้ยังมีส่วนของเงินที่ได้รับจากการขายทรัพย์สินทอดตลาดอีกจำนวนกว่า 770 ล้านบาท
ได้รับเงินจากกรมบังคับคดีแล้วกว่า 720 ล้านบาท
ทำให้ยอดรับชำระหนี้คืนรวมแล้วทั้งสิ้นคิดเป็นจำนวนกว่า 7,000 ล้านบาท

สำหรับการดำเนินธุรกิจของบริษัทฯ ในส่วนของการรับจ้างบริหารสินทรัพย์ด้อยคุณภาพ ณ สิ้นปี 2550
บริษัทฯรับจ้างบริหารสินทรัพย์ด้อยคุณภาพให้กับบบส.เอแคป และบบส.สตาร์
ซึ่งเป็นบริษัทย่อยทั้งสองแห่ง รวมทั้งสิ้น 4 พอร์ต คิดเป็นมูลหนี้ตามมูลค่าเงินต้นรวมประมาณ
20,106 ล้านบาท โดยรับจ้างบริหารพอร์ต S03 และ S04 ที่มีมูลหนี้เงินต้นรวมกันประมาณ 3,077
ล้านบาท ให้กับบส.สตาร์ จำกัด และรับจ้างบริหารพอร์ต T01 และ U01
มีมูลหนี้เงินต้นรวมกันประมาณ 18,491 ล้านบาท ให้กับบบส.เอแคป จำกัด
ซึ่งคิดเป็นมูลหนี้เงินต้นรวมจากการรับจ้างบริหารทั้งสิ้น ณ สิ้นปี 2550 รวมกันประมาณ 21,568
ล้านบาท

นอกจากนี้นั้นบจ.เอแคป (มาเลเซีย) จำกัด ซึ่งเป็นบริษัทย่อยที่บริษัทฯถือหุ้นในสัดส่วนร้อยละ 90
โดยจัดตั้งขึ้นในประเทศมาเลเซีย เพื่อบริหารสินทรัพย์ด้อยคุณภาพในประเทศมาเลเซีย
โดยในปัจจุบันได้รับจ้างบริหารสินทรัพย์ด้อยคุณภาพให้กับ Euealypt Mortgages Sdn. Bhd.
ที่เป็นเจ้าของพอร์ต มีมูลหนี้ตามมูลค่าเงินต้นประมาณ 2,500 ล้านบาท

ลักษณะการจัดเก็บค่าธรรมเนียมสำหรับการรับจ้างบริหารสินทรัพย์ด้อยคุณภาพ

การรับจ้างบริหารพอร์ตสินทรัพย์ด้อยคุณภาพจะได้ผลตอบแทนในรูปของค่าธรรมเนียมจากการบริหาร
โดยทั่วไปที่บริษัทฯได้รับแบ่งออกเป็น 3 ลักษณะ ดังต่อไปนี้

1.  Cash Collection Fee เป็นค่าธรรมเนียมที่คิดจากสัดส่วนร้อยละของเงินที่ได้รับจากลูกหนี้
    ภายหลังการหักต้นทุนซื้อมูลหนี้ และค่าใช้จ่ายบุคคลที่ 3
    ซึ่งเป็นค่าใช้จ่ายเกี่ยวกับการดำเนินคดีต่างๆ ค่าประเมินทรัพย์สิน ค่าเบี้ยประกันภัย
    ค่าที่ปรึกษาทางกฎหมาย เป็นต้น โดยบริษัทฯจะเรียกเก็บเป็นรายไตรมาสจากผู้ว่าจ้าง

2.  ค่าใช้จ่ายในการดำเนินงาน (Base Fee) เช่น ค่าจ้างบุคคลากร ค่าใช้จ่ายสำนักงาน
    เป็นต้น บริษัทฯจะเรียกเก็บเป็นรายเดือนจากผู้ว่าจ้าง

3. รายได้จากการชดเชยค่าใช้จ่ายบุคคลที่ 3 (Third Party Servicing Expense) นั้น
เป็นรายได้ที่เกิดจากการที่บริษัทฯทดรองจ่ายเงินแทนให้กับบริษัทผู้ว่าจ้าง
สำหรับค่าใช้จ่ายที่เกี่ยวกับการดำเนินคดีต่างๆ ค่าประเมินทรัพย์สิน ค่าเบี้ยประกันภัย
ค่าที่ปรึกษาทางกฎหมาย ซึ่งบริษัทฯจะเรียกชำระคืนจากผู้ว่าจ้างทุกสิ้นเดือน

นอกจากรายได้จากค่าธรรมเนียม ดังกล่าวแล้ว
รายได้ของธุรกิจในส่วนของบริหารสินทรัพย์ด้อยคุณภาพยังมาจากการให้บริการด้านที่ปรึกษากฎหมายของ
ACON ซึ่งเป็นบริษัทย่อยของบริษัทฯ

  3.1.3 ธุรกิจในสายงานสินเชื่อเพื่อการอุปโภคและบริโภค

ธุรกิจด้านนี้ดำเนินงานโดยบริษัทย่อยคือ บริษัท แคปปิตอล โอเค จำกัด (“CAP OK”)
ที่ประกอบธุรกิจหลักในการให้บริการสินเชื่อเพื่อการอุปโภคและบริโภค ได้แก่

1. การให้บริการสินเชื่อส่วนบุคคล (Personal Loan)
เป็นการให้สินเชื่อที่ไม่ต้องใช้หลักทรัพย์ค้ำประกัน
โดยลูกค้าสามารถเลือกจำนวนเดือนผ่อนชำระระยะสั้น-ยาวได้ตามต้องการ
ซึ่งประเภทของวงเงินสินเชื่อแบ่งเป็น สินเชื่อที่แบ่งชำระเป็นงวด
และวงเงินที่กำหนดเฉพาะการใช้จ่ายสูงสุด Revolving Credit
สินเชื่อประเภทนี้มีการกำหนดอัตราดอกเบี้ย (Effective Rate) ทั้งนี้ขึ้นอยู่กับขนาดของวงเงิน

2. การให้บริการสินเชื่อเงินผ่อน (Sales Finance) สินเชื่อเงินผ่อนเป็นการให้บริการสินเชื่อ
สำหรับผู้ต้องการซื้อสินค้าและบริการประเภทต่างๆ ในลักษณะการผ่อนชำระเป็นงวดๆ
ภายในวงเงินสินเชื่อที่ได้รับ และระยะเวลาที่กำหนด
โดยพิจารณาตามความเหมาะสมของผู้บริโภคแต่ละราย โดยมีการกำหนดดอกเบี้ยแบบคงที่ (Flat
Fee Rate) ขึ้นอยู่กับมูลค่าการใช้จ่าย

3. บัตรเครดิต ซึ่งมีลักษณะเหมือนบัตรเครดิตทั่วไป
แต่มีการให้สิทธิประโยชน์เพิ่มขึ้นแตกต่างกันไปในแต่ละบัตร
โดยมีการคิดอัตราดอกเบี้ยจากเงินคงค้าง และการเบิกจ่ายใช้วงเงินฉุกเฉิน

4. การให้บริการสินเชื่อเช่าซื้อ (Hire Purchase) เป็นบริการสินเชื่อเช่าซื้อรถจักรยานยนต์
ในลักษณะการผ่อนชำระเป็นงวดๆ ภายในระยะเวลาที่กำหนด โดยพิจารณาวงเงินสินเชื่อจาก
เงินดาวน์ ส่วนระยะเวลาในการผ่อนชำระค่างวดจะขึ้นกับฐานะการเงินของลูกค้า ยี่ห้อ รุ่น
และราคาของรถจักรยานยนต์ โดยจะกำหนดอัตราดอกเบี้ยแบบคงที่ (Flat Fee Rate)
ตามคุณสมบัติของผู้สมัครวงเงิน

อย่างไรก็ตาม ธุรกิจในสายงานนี้ บริษัทฯเพิ่งเริ่มเข้าไปมีส่วนร่วมในการดำเนินงานเพียงหนึ่งเดือน
ภายหลังการเข้าไปลงทุนถือหุ้นใน CAP OK เมื่อปลายเดือนพฤศจิกายน 2550 ที่ผ่านมา
ซึ่งบริษัทฯมองว่า ธุรกิจมีความคล้ายคลึงกันกับธุรกิจบริหารสินทรัพย์ด้อยคุณภาพ
ที่บริษัทฯมีความชำนาญในด้านการบริหารและการจัดการอยู่แล้ว ดั้งนั้นใน 1-2 ปีข้างหน้า
บริษัทฯจึงเชื่อว่า ธุรกิจด้านนี้จะสามารถให้ผลตอบแทนที่คุ้มค่าต่อการเข้าลงทุนได้อย่างแน่นอน

3.2 การตลาดและภาวะการแข่งขัน

ในปี 2550 ที่ผ่านมาการดำเนินธุรกิจส่วนใหญ่จะมาจากด้านการบริหารสินทรัพย์ด้อยคุณภาพ
และด้านที่ปรึกษาทางการเงินและวาณิชธนกิจ เป็นหลัก
สำหรับธุรกิจในด้านสินเชื่อเพื่อการอุปโภคและบริโภคของบริษัทย่อยคือ Cap OK บริษัทฯ
เพิ่งเข้าไปลงทุนในปลายปีที่ผ่านมา
การตลาดและภาวการณ์แข่งขันในที่นี้จึงจะขอกล่าวถึงธุรกิจทางด้านบริหารสินทรัพย์ด้อยคุณภาพ
และด้านที่ปรึกษาทางการเงินและวาณิชธนกิจ เป็นหลัก

  3.2.1 การตลาด

  กลยุทธ์ในการแข่งขันและช่องทางการจำหน่าย

-   ธุรกิจที่ปรึกษาทางการเงินและวาณิชธนกิจ

บริษัทฯให้ความสำคัญด้านคุณภาพและบริการ ตลอดจนการสร้างความสัมพันธ์กับลูกค้า
ซึ่งถือเป็นหัวใจสำคัญของการให้บริการที่ปรึกษาทางการเงินของบริษัทฯ
ซึ่งทำให้บริษัทฯเป็นที่ยอมรับจากทั้งลูกค้าและเจ้าหนี้ โดยบริษัทฯ ได้แบ่งกลุ่มลูกค้าออกเป็น 2
กลุ่มในการทำการตลาด คือ

กลุ่มลูกค้าเดิม คือ กลุ่มลูกค้าที่เคยใช้บริการของบริษัทฯแล้ว
ทำให้มีความคุ้นเคยและเชื่อมั่นในคุณภาพบริการของบริษัทฯ ดังนั้นบริษัทฯ
จึงมีการติดต่อลูกค้ากลุ่มนี้เป็นระยะ โดยมีวัตถุประสงค์ที่จะรักษาความสัมพันธ์ที่ดี
ซึ่งทำให้มีโอกาสที่จะได้รับงานอื่นเพิ่มเติมจากกลุ่มลูกค้าเดิมหรือจากธุรกิจอื่นของกลุ่มลูกค้า
ตลอดจนได้รับการแนะนำลูกค้าใหม่ให้แก่บริษัทฯ

กลุ่มลูกค้าใหม่ คือ กลุ่มลูกค้าที่มีความต้องการให้บริการที่ปรึกษาทางการเงิน ซึ่งบริษัทฯ
จะรวบรวมรายชื่อบริษัทต่างๆ ที่มีศักยภาพจากฐานข้อมูลต่างๆ หรือจากการติดตามข่าวต่างๆ
และพยายามอาศัยความสัมพันธ์ของบริษัทฯที่มีอยู่ เพื่อนำเสนอบริการของบริษัทฯ
ต่อกลุ่มลูกค้าเป้าหมาย

ลูกค้าของบริษัทฯส่วนใหญ่มาจากการแนะนำของลูกค้าเดิม หรือ
จากบุคคลที่ผู้บริหารบริษัทฯมีความสัมพันธ์ด้วย
ดังนั้นเมื่อบริษัทฯได้มีโอกาสเสนองานและคุณสมบัติของบริษัทฯต่อลูกค้า
บริษัทฯจะมีโอกาสสูงที่จะได้รับการคัดเลือกให้เป็นผู้ให้บริการ

-   ธุรกิจให้บริการบริหารสินทรัพย์ด้อยคุณภาพ

บริษัทฯอาศัยจุดแข็งในการแข่งขันคือ

-   มีบริษัทย่อยที่ดำเนินธุรกิจเป็นบริษัทบริหารสินทรัพย์
    ซึ่งสามารถเข้าประมูลพอร์ตบริหารสินทรัพย์ด้อยคุณภาพจากสถาบันการเงินต่างๆ ได้

-   มี Partners ที่เป็นสถาบันการเงินและพร้อมให้การสนับสนุนด้านเงินทุน
    เพื่อใช้สำหรับการประมูลซื้อพอร์ตสินทรัพย์ด้อยคุณภาพเพิ่มเติม

-   เป็นผู้ให้บริการที่เป็นอิสระ ไม่เป็นบริษัทในเครือของสถาบันการเงินใด
    จึงไม่มีปัญหาความขัดแย้งทางผลประโยชน์กับลูกค้าต่างๆ

-   มีบุคลากรที่มีคุณภาพและมีประสบการณ์

-   มีระบบและโครงสร้างที่มีประสิทธิภาพและมีความโปร่งใสตรวจสอบได้
    มีการควบคุมภายในที่มีประสิทธิภาพ

-   มีระบบคอมพิวเตอร์ และสารสนเทศที่มีประสิทธิภาพสูง
    และสามารถเชื่อมโยงระบบคอมพิวเตอร์กับลูกค้าเพื่อให้สามารถตรวจสอบสถานะบัญชีต่างๆได้

  นโยบายราคา

โดยทั่วไปบริษัทฯกำหนดราคาค่าธรรมเนียมวิชาชีพโดยพิจารณาปริมาณงาน ความยากง่าย
และจำนวนบุคลากรที่เกี่ยวข้องเป็นหลัก ประกอบกับการพิจารณาราคาตลาดที่ผู้ให้บริการรายอื่นเสนอ
สำหรับลูกค้าปรับโครงสร้างหนี้
บริษัทฯจะคำนึงความสามารถในการสร้างกระแสเงินสดของลูกค้าด้วย
รวมทั้งพิจารณาขนาดมูลค่าโครงการด้วย

  กลุ่มลูกค้าเป้าหมาย

-   ธุรกิจที่ปรึกษาทางการเงินและวาณิชธนกิจ

กลุ่มลูกค้าเป้าหมายของบริษัทฯได้แก่ผู้ประกอบการทั่วไป ทั้งรายเล็กและรายใหญ่
แยกตามลักษณะงานที่บริษัทฯให้บริการ
ทั้งนี้รายได้ส่วนใหญ่ของบริษัทฯในปัจจุบันมาจากงานบริการปรับโครงสร้างหนี้ซึ่งในช่วงปี 2544
ถึงสิ้นสุดปี 2550 บริษัทฯมีลูกค้าและมูลค่าโครงการซึ่งได้ทำสำเร็จไปแล้วบางส่วน ดังนี้

ผลงานบางส่วนในการให้บริการที่ปรึกษาทางการเงินและวาณิชธนกิจของบริษัทฯ และบริษัทย่อย

ซึ่งดำเนินการครบถ้วนตามสัญญาการให้บริการเรียบร้อยแล้ว ณ วันที่ 31 ธันวาคม 2550
สรุปได้ดังนี้

+-----+-----+----------+--------------------+------+-----+----------+
| ล   | ผู้ให้ | ปร       | งานที่ให้บริการ        | ระย  |     | มูลหนี้ /   |
| ำดับ |     | ะเภทธุรกิจ |                    | ะเวล |     | เง       |
|     | บร  |          |                    | าให้บ |     | ินทุนที่จัดหา |
|     | ิการ | ลูกค้า     |                    | ริการ |     | *        |
|     |     |          |                    |      |     | (ล้านบาท) |
+-----+-----+----------+--------------------+------+-----+----------+
|     |     |          |                    | เริ่ม  | ส   |          |
|     |     |          |                    |      | ิ้นสุด |          |
+-----+-----+----------+--------------------+------+-----+----------+
| 1   | A   | คอมพ     | ปรับปรุงโครงสร้างหนี้   | 2544 | 2   | 2,400    |
|     | CAP | ิวเตอร์และ |                    |      | 545 |          |
|     |     |          | จัดหาการลงทุน        |      |     | 400      |
|     |     | อีเ       |                    |      |     |          |
|     |     | ลคทรอนิคส์ |                    |      |     |          |
+-----+-----+----------+--------------------+------+-----+----------+
| 2   | A   | เ        | ที่ปรึกษ              | 2544 | 2   | 1,040    |
|     | CAP | ฟอร์นิเจอร์ | าผู้บริหารแผนฟื้นฟูกิจการ |      | 545 |          |
|     |     |          |                    |      |     | 100      |
|     |     |          | จัดหาการลงทุน        |      |     |          |
+-----+-----+----------+--------------------+------+-----+----------+
| 3   | AIP | อสัง      | ผู้ทำแผนแ            | 2544 | 2   | 17,000   |
|     |     | หาริมทรัพย์ | ละบริหารแผนฟื้นฟูกิจการ |      | 548 |          |
+-----+-----+----------+--------------------+------+-----+----------+
| 4   | A   | โ        | ปรับโครงสร้างหนี้และ   | 2545 | 2   | 516      |
|     | CAP | ทรคมนาคม |                    |      | 546 |          |
|     |     |          | ที่ปรึกษ              |      |     |          |
|     |     |          | าผู้บริหารแผนฟื้นฟูกิจการ |      |     |          |
+-----+-----+----------+--------------------+------+-----+----------+
| 5   | A   | อสัง      | ปรับปรุงโครงสร้างหนี้   | 2545 | 2   | 1,500    |
|     | CAP | หาริมทรัพย์ |                    |      | 546 |          |
+-----+-----+----------+--------------------+------+-----+----------+
| 6   | A   | ว        | ปรับปรุงโครงสร้างหนี้   | 2545 | 2   | 1,400    |
|     | CAP | ัสดุก่อสร้าง |                    |      | 546 |          |
+-----+-----+----------+--------------------+------+-----+----------+
| 7   | A   | ว        | ปรับปรุงโครงสร้างหนี้   | 2545 | 2   | 700      |
|     | CAP | ัสดุก่อสร้าง |                    |      | 546 |          |
|     |     |          | จัดหาการลงทุน        |      |     | 167      |
+-----+-----+----------+--------------------+------+-----+----------+
| 8   | A   | สิ่งทอ     | ปรับปรุงโครงสร้างหนี้   | 2545 | 2   | 18,000   |
|     | CAP |          |                    |      | 546 |          |
+-----+-----+----------+--------------------+------+-----+----------+
| 9   | AIP | หม้อ      | ปรับปรุงโครงสร้างหนี้   | 2545 | 2   | 1,650    |
|     |     | แปลงไฟฟ้า | ผู้ทำแผนฟื้นฟู          |      | 547 |          |
|     |     |          |                    |      |     | 400      |
|     |     |          | กิจการ              |      |     |          |
|     |     |          | /ผู้บริหารแผนฟื้นฟูกิจการ |      |     |          |
|     |     |          |                    |      |     |          |
|     |     |          | จัดหาการลงทุน        |      |     |          |
+-----+-----+----------+--------------------+------+-----+----------+

+-----+-----+------------+----------------+------+------+----------+
| ล   | ผู้ให้ | ประเภทธุรกิจ | งานที่ให้บริการ    | ระย  |      | มูลหนี้ /   |
| ำดับ |     |            |                | ะเวล |      | เง       |
|     | บร  | ลูกค้า       |                | าให้บ |      | ินทุนที่จัดหา |
|     | ิการ |            |                | ริการ |      | *        |
|     |     |            |                |      |      | (ล้านบาท) |
+=====+=====+============+================+======+======+==========+
|     |     |            |                | เริ่ม  | สิ้นสุด |          |
+-----+-----+------------+----------------+------+------+----------+
| 10  | A   | อาห        | ปร             | 2545 | 2547 | 3,986    |
|     | CAP | ารทะเลบรรจุ | ับปรุงโครงสร้างหนี้ |      |      |          |
|     |     |            |                |      |      | 600      |
|     |     | กระป๋อง     | จัดหาการลงทุน    |      |      |          |
+-----+-----+------------+----------------+------+------+----------+
| 11  | A   | อาห        | ปร             | 2545 | 2547 | 1,600    |
|     | CAP | ารทะเลบรรจุ | ับปรุงโครงสร้างหนี้ |      |      |          |
|     |     |            |                |      |      | 600      |
|     |     | กระป๋อง     | จัดหาการลงทุน    |      |      |          |
+-----+-----+------------+----------------+------+------+----------+
| 12  | A   | เ          | ปร             | 2546 | 2546 | 416      |
|     | CAP | ครื่องใช้ไฟฟ้า | ับปรุงโครงสร้างหนี้ |      |      |          |
+-----+-----+------------+----------------+------+------+----------+
| 13  | A   | รับ         | ที่ปรึกษาผู้บ       | 2546 | 2547 | 1,100    |
|     | CAP | เหมาก่อสร้าง | ริหารแผนฟื้นฟูกิจกา |      |      |          |
|     |     |            | รในการแก้ไขแผนฯ |      |      |          |
+-----+-----+------------+----------------+------+------+----------+
| 14  | A   | อ          | ปร             | 2547 | 2548 | 66,000   |
|     | CAP | สังหาริมทรัพย์ | ับปรุงโครงสร้างหนี้ |      |      |          |
|     |     |            | และ            |      |      |          |
|     |     |            |                |      |      |          |
|     |     |            | ที่ปรึกษา         |      |      |          |
|     |     |            | ผู้ทำแผนฟื้นฟูกิจการ |      |      |          |
+-----+-----+------------+----------------+------+------+----------+
| 15  | AIP | นำเข       | ปรับโครงสร้างหนี้  | 2547 | 2548 | 700      |
|     |     | ้าและจำหน่าย |                |      |      |          |
|     |     |            | จัดหาการลงทุน    |      |      | 300      |
|     |     | เคมีภัณฑ์     |                |      |      |          |
+-----+-----+------------+----------------+------+------+----------+
| 16  | A   | น้ำยางพารา  | สอบทานก        | 2547 | 2549 | n.a.     |
|     | CAP |            | ระแสเงินสดกิจการ |      |      |          |
+-----+-----+------------+----------------+------+------+----------+
| 17  | A   | เลนส์       | ระดมทุนก่อนการ   | 2547 | 2549 | 200      |
|     | CAP | แ          | เสนอขายหลักทรัพย์ |      |      |          |
|     |     | ละแว่นสายตา | (PP)           |      |      | 200      |
|     |     |            |                |      |      |          |
|     |     |            | การนำหลักท      |      |      |          |
|     |     |            | รัพย์เข้าจดทะเบียน |      |      |          |
|     |     |            | (IPO)          |      |      |          |
+-----+-----+------------+----------------+------+------+----------+
| 18  | A   | ห          | จัดหาการลงทุน    | 2548 | 2549 | 1,680    |
|     | CAP | ม้อแปลงไฟฟ้า |                |      |      |          |
+-----+-----+------------+----------------+------+------+----------+
| 19  | A   | ส          | ระ             | 2548 | 2548 | 50,000   |
|     | CAP | ถาบันการเงิน | ดมทุนเสนอขายหุ้นกู้ |      |      |          |
+-----+-----+------------+----------------+------+------+----------+
| 20  | AIP | ผลไม       | ปรับโครงสร้างหนี้  | 2548 | 2549 | 1,100    |
|     |     | ้บรรจุกระป๋อง |                |      |      |          |
|     |     |            | จัดหาการลงทุน    |      |      | 400      |
+-----+-----+------------+----------------+------+------+----------+
| 21  | A   | ห          | ที่ปร            | 2549 | 2550 | n.a.     |
|     | CAP | ม้อแปลงไฟฟ้า | ึกษาโครงการทั่วไป |      |      |          |
+-----+-----+------------+----------------+------+------+----------+
| รวม |     |            |                |      |      | 174,155  |
+-----+-----+------------+----------------+------+------+----------+

  หมายเหตุ : * มูลค่าโครงการ เท่ากับ ขนาดของหนี้ที่ทำการปรับโครงสร้าง
  หรือขนาดของเงินทุนที่จัดหา

ผลงานในการให้บริการที่ปรึกษาทางการเงินและวาณิชธนกิจของบริษัทฯและบริษัทย่อย

ที่กำลังอยู่ระหว่างดำเนินการตามสัญญาการให้บริการ ณ วันที่ 31 ธันวาคม 2550 สรุปได้ดังนี้

+-----+---------+---------------+----------------+------+-----------+
| ล   | ผู้ให้     | ประเภทธุรกิจ    | งานที่ให้บริการ    | ปีที่เ  | มูลหนี้ /    |
| ำดับ |         |               |                | ริ่มให้ | เ         |
|     | บริการ   |               |                |      | งินทุนที่จัดหา |
|     |         |               |                | บ    | *         |
|     |         |               |                | ริการ | (ล้านบาท)  |
+-----+---------+---------------+----------------+------+-----------+
| 1   | AIP     | ชิ้น            | ที่ปรึกษา         | 2549 | 2,200     |
|     |         | ส่วนเครื่องจักรกล | ผู้ทำแผนฟื้นฟูกิจการ |      |           |
|     |         |               |                |      | 500       |
|     |         |               | จัดหาการลงทุน    |      |           |
+-----+---------+---------------+----------------+------+-----------+
| 2.  | AIP     | อาหาร         | ผู้ทำแผนฟื้นฟูกิจการ | 2549 | 11,000    |
+-----+---------+---------------+----------------+------+-----------+
| 3.  | ACAP    | อิเล็คทรอนิคส์    | ที่ปรึกษา         | 2549 | 1,700     |
|     |         |               | ผู้ทำแผนฟื้นฟูกิจการ |      |           |
|     |         |               |                |      | 560       |
|     |         |               | จัดหาการลงทุน    |      |           |
|     |         |               |                |      | n.a.      |
|     |         |               | สอบทานก        |      |           |
|     |         |               | ระแสเงินสดกิจการ |      |           |
+-----+---------+---------------+----------------+------+-----------+
| 4.  | ACAP    | เครื่องใช้ไฟฟ้า   | ปรับโครงสร้างหนี้  | 2549 | 430       |
|     |         |               |                |      |           |
|     |         |               | จัดหาการลงทุน    |      | 180       |
+-----+---------+---------------+----------------+------+-----------+
| 5.  | ACAP    | อาหาร         | ปรับโครงสร้างหนี้  | 2549 | 1,100     |
|     |         |               |                |      |           |
|     |         |               | จัดหาการลงทุน    |      | 780       |
+-----+---------+---------------+----------------+------+-----------+
| 6.  | AIP     | อู่ต่อเรือ        | ผู้บร            | 2550 | 1,052     |
|     |         |               | ิหารแผนฟื้นฟูกิจการ |      |           |
+-----+---------+---------------+----------------+------+-----------+
| 7.  | ACAP    | อสังหาริมทรัพย์   | จัดหาการลงทุน    | 2550 | 3,050     |
+-----+---------+---------------+----------------+------+-----------+
| รวม |         |               |                |      | 22,552    |
+-----+---------+---------------+----------------+------+-----------+

หมายเหตุ : * มูลค่าโครงการ เท่ากับ ขนาดของหนี้ที่ทำการปรับโครงสร้าง
หรือขนาดของเงินทุนที่จัดหา

อย่างไรก็ตาม มูลค่าของโครงการอาจมีการเปลี่ยนแปลงได้
เนื่องจากการยุติการให้บริการของที่ปรึกษาทางการเงิน

-   ธุรกิจให้บริการบริหารสินทรัพย์ด้อยคุณภาพ

กลุ่มลูกค้าสำหรับธุรกิจนี้ ได้แก่
สถาบันการเงินหรือบริษัท/องค์กรบริหารสินทรัพย์ซึ่งต้องการว่าจ้างผู้เชี่ยวชาญภายนอกมาบริหารสินทรัพย์ด้อยคุณภาพของตน
(Outsourcing) เพื่อลดต้นทุน เนื่องจากผู้เชี่ยวชาญจะมีความพร้อมทั้งด้านบุคลากรและระบบ

ผลงานด้านการบริหารสินทรัพย์ด้อยคุณภาพ ของบริษัทฯและบริษัทย่อย ณ 31 ธันวาคม 2550

+----+-------+-----------------+----------------+----+----+---------+
| ลำ | พอร์ต  | ผู้ว่าจ้าง /        | ผู้รับจ้างบริหาร    | ปีท |    | มูลหนี้โ   |
| ดับ |       | เจ้าของโครงการ   |                | ี่เร |    | ครงการ¹ |
|    |       |                 |                | ิ่มบ |    | (       |
|    |       |                 |                | ริห |    | ล้านบาท) |
|    |       |                 |                | าร |    |         |
+----+-------+-----------------+----------------+----+----+---------+
|    |       |                 |                | เ  | สิ้น |         |
|    |       |                 |                | ริ่ม | สุด |         |
+----+-------+-----------------+----------------+----+----+---------+
| 1. | SAM   | บบส.สุขุมวิท จำกัด  | บมจ. เอแคป     | 25 | 25 | 33,000  |
|    |       | (SAM)           | แอ๊ดไวเซอรี่      | 47 | 50 |         |
+----+-------+-----------------+----------------+----+----+---------+
| 2. | S01²  | บบส.สตาร์ จำกัด   | บบส.สตาร์ จำกัด  | 25 | -  | 187     |
|    |       |                 | บริหารเอง       | 49 |    |         |
|    |       | (รับ             |                |    |    |         |
|    |       | โอนจากบบส.เอแคป |                |    |    |         |
|    |       | จำกัด)           |                |    |    |         |
+----+-------+-----------------+----------------+----+----+---------+
| 3. | S02²  | บบส.สตาร์ จำกัด   | บบส.สตาร์ จำกัด  | 25 | -  | 183     |
|    |       |                 | บริหารเอง       | 49 |    |         |
|    |       | (รับ             |                |    |    |         |
|    |       | โอนจากบบส.เอแคป |                |    |    |         |
|    |       | จำกัด)           |                |    |    |         |
+----+-------+-----------------+----------------+----+----+---------+
| 4. | S03²  | บบส.สตาร์ จำกัด   | บมจ.เอแคป      | 25 | 25 | 1,432   |
|    |       |                 | แอ๊ดไวเซอรี่      | 49 | 52 |         |
|    |       | (รับ             |                |    |    |         |
|    |       | โอนจากบบส.เอแคป |                |    |    |         |
|    |       | จำกัด)           |                |    |    |         |
+----+-------+-----------------+----------------+----+----+---------+
| 5. | S04   | บบส.สตาร์ จำกัด   | บมจ.เอแคป      | 25 | 25 | 1,645   |
|    |       |                 | แอ๊ดไวเซอรี่      | 49 | 52 |         |
+----+-------+-----------------+----------------+----+----+---------+
| 6. | T01   | บบส.เอแคป จำกัด  | บมจ.เอแคป      | 25 | 25 | 4,115   |
|    |       |                 | แอ๊ดไวเซอรี่      | 50 | 53 |         |
+----+-------+-----------------+----------------+----+----+---------+
| 7. | U01   | บบส.เอแคป จำกัด  | บมจ.เอแคป      | 25 | 25 | 14,376  |
|    |       |                 | แอ๊ดไวเซอรี่      | 50 | 54 |         |
+----+-------+-----------------+----------------+----+----+---------+
| 8. | KL01  | Euealypt        | บจ.เอแคป       | 25 | 25 | 2,500   |
|    |       | Mortgages Sdn.  | (มาเลเซีย)      | 50 | 53 |         |
|    |       | Bhd.            |                |    |    |         |
+----+-------+-----------------+----------------+----+----+---------+
|    |       |                 | รวม            |    |    | 57,438  |
+----+-------+-----------------+----------------+----+----+---------+

¹ มูลหนี้ตามมูลค่าเงินต้น

² พอร์ต S01 S02 และ S03 บบส.สตาร์ รับโอนโดยการซื้อจากบบส.เอแคป เมื่อ 28 กันยายน
2550 เพื่อไปบริหารเองในพอร์ต S01 และ S02 ในขณะที่พอร์ต S03 บบส.สตาร์
ยังคงให้บมจ.เอแคป เป็นผู้รับจ้างบริหารตามสัญญาเดิมที่บริษัทฯรับจ้างบริหารให้แก่บบส.เอแคป
ก่อนการโอนขายพอร์ตให้บบส.สตาร์

3.2.2 ภาวะอุตสาหกรรมและการแข่งขัน

อุตสาหกรรมการปรับโครงสร้างหนี้และบริหารสินทรัพย์ด้อยคุณภาพ

อุตสาหกรรมนี้อาจถือได้ว่าเป็นอุตสาหกรรมที่เกิดขึ้นมาใหม่
อันเป็นผลจากวิกฤติเศรษฐกิจของประเทศไทย เมื่อปี 2540-2541
ซึ่งได้ส่งผลกระทบที่สำคัญต่อโครงสร้างทางเศรษฐกิจการเงินของประเทศอยู่ 2 ประการต่อเนื่องกัน
คือ 1) ผู้ประกอบการธุรกิจส่วนใหญ่ ตลอดจนประชาชนที่ต้องตกงาน
ประสบปัญหาสภาพคล่องทางการเงิน ไม่สามารถชำระหนี้ได้
และจำนวนมากต้องเข้าสู่กระบวนการล้มละลายและ/หรือ ฟื้นฟูกิจการ 2)
เงินกู้ของบุคคลเหล่านั้นที่กู้ยืมมาจากสถาบันการเงินต่างๆ กลายเป็นเงินกู้ที่ไม่สามารถชำระได้
หรือค้างชำระ เป็นสินทรัพย์ด้อยคุณภาพของสถาบันการเงินต่างๆ หรือที่รู้จักกันโดยทั่วไปว่า NPL
ซึ่งส่งผลให้สถาบันการเงินต่างๆประสบปัญหาการดำเนินงานและขาดความน่าเชื่อถือ

รัฐบาลได้พยายามออกมาตรการต่างๆ เพื่อแก้ไขปัญหา
โดยมีนโยบายที่จะแยกหนี้เสียออกจากระบบธนาคาร และสนับสนุนให้ธนาคาร
จัดตั้งบริษัทบริหารสินทรัพย์ของตน (Asset Management Company) เพื่อโอนหนี้เสียมาบริหาร
รวมทั้งมีการแก้ไข พระราชบัญญัติล้มละลาย โดยเพิ่มกระบวนการฟื้นฟูกิจการ เข้าไปในระบบ
เพื่อเปิดโอกาสให้กิจการสามารถแก้ไขหนี้ได้รวดเร็วขึ้นโดยมีกฎหมายรองรับ
และสามารถฟื้นฟูกิจการขึ้นได้ กฎหมายสำคัญที่ภาครัฐออกมาในช่วงปี 2540-2544
เพื่อแก้ไขปัญหาหนี้ NPL ดังกล่าว (ไม่นับรวมกฎหมายจัดตั้งองค์การปฏิรูประบบสถาบันการเงิน
(ปรส.)) ทำให้เกิดองค์กรใหม่และกระบวนการแก้ปัญหาหนี้ขึ้นในระบบ ประกอบด้วย

-   พระราชกำหนดบรรษัทบริหารสินทรัพย์สถาบันการเงิน พ.ศ. 2540 ซึ่งมีสาระสำคัญให้จัดตั้ง
    บรรษัทบริหารสินทรัพย์สถาบันการเงิน หรือเรียกชื่อย่อเป็นทางการว่า บบส. หรือ AMC
    เพื่อรับโอนสินทรัพย์จากบริษัทเงินทุน หรือ
    บริษัทเงินทุนหลักทรัพย์ที่ถูกระงับการดำเนินกิจการตามคำสั่งของรัฐมนตรีว่าการกระทรวงการคลังในขณะนั้น
    หรือสินทรัพย์จากสถาบันการเงินอื่นที่กองทุนเพื่อการฟื้นฟูและพัฒนาระบบสถาบันการเงินเข้าถือหุ้นและมีอำนาจจัดการ
    มาบริหารจัดการ

-   พระราชกำหนดบริษัทบริหารสินทรัพย์ พ.ศ. 2541
    ซึ่งมีสาระสำคัญให้บริษัทสามารถจดทะเบียนเป็น “บริษัทบริหารสินทรัพย์”
    เพื่อซื้อหรือรับโอนสินทรัพย์ด้อยคุณภาพจากสถาบันการเงินมาเพื่อบริหารหรือจำหน่ายจ่ายโอนต่อไป
    โดย พ.ร.ก. นี้ จะให้ความคุ้มครองบริษัทบริหารสินทรัพย์
    ในการรับโอนสิทธิเรียกร้องและหลักประกันจากสถาบันการเงิน

-   พระราชบัญญัติล้มละลาย ปรับปรุงใหม่ พ.ศ. 2542 มีสาระสำคัญคือ
    เพิ่มเติมกระบวนการฟื้นฟูกิจการ โดยกำหนดให้มีผู้ทำแผนฟื้นฟูกิจการ
    และผู้บริหารแผนฟื้นฟูกิจการ มาจัดการธุรกิจและทรัพย์สินของลูกหนี้ภายใต้กระบวนการตาม
    พ.ร.บ. นี้

-   พระราชกำหนดบรรษัทบริหารสินทรัพย์ไทย พ.ศ. 2544 รัฐบาลออกพ.ร.ก. ฉบับนี้
    เพื่อเร่งให้ธนาคารและสถาบันการเงินดำเนินการโอนหนี้เสียออกจากระบบสถาบันการเงิน
    โดยมีสาระสำคัญคือให้จัดตั้งบรรษัทบริหารสินทรัพย์ไทย ขึ้น มีชื่อย่อเป็นทางการว่า บสท. หรือ
    TAMC เพื่อทำหน้าที่บริหารสินทรัพย์ด้อยคุณภาพที่รับโอนมา รวมทั้งปรับโครงสร้างหนี้
    โครงสร้างการจัดการของลูกหนี้ พ.ร.ก.
    นี้กำหนดให้สถาบันการเงินหรือบริษัทบริหารสินทรัพย์ที่รัฐถือหุ้นอยู่เกิน 50%
    โอนสินทรัพย์ด้อยคุณภาพตามที่กำหนดมายัง บสท. ภายในสิ้นปี 2543
    และสถาบันการเงินหรือบริษัทบริหารสินทรัพย์อื่น ก็สามารถโอนสินทรัพย์ด้อยคุณภาพให้แก่ บสท.
    ได้ ซึ่ง พ.ร.ก. นี้ ได้กำหนดราคาโอนไว้ชัดเจน
    รวมทั้งกำหนดวิธีการในการแบ่งปันผลกำไรและรับผิดชอบในผลขาดทุน
    ที่จะเรียกเก็บจากลูกหนี้ในอนาคต

ภาวะการณ์และกฎหมายดังกล่าว ได้ทำให้เกิดธุรกิจประเภทใหม่ขึ้น คือ
การให้บริการที่ปรึกษาแก่ลูกหนี้ในการปรับโครงสร้างหนี้ การจัดทำแผนและบริหารแผนฟื้นฟูกิจการ
และการเข้ารับเป็นผู้บริหารสินทรัพย์ด้อยคุณภาพ

โครงสร้างของอุตสาหกรรม

ผลของกฎหมายดังกล่าว ทำเกิดองค์กรและผู้ประกอบการขึ้นใหม่
ซึ่งอาจกล่าวได้ว่าโครงสร้างของอุตสาหกรรมนี้ มีผู้ที่เกี่ยวข้องอยู่ 3 ระดับ

ระดับที่หนึ่งคือ ลูกหนี้ ซึ่งกลายเป็น NPL ของสถาบันการเงิน
ลูกหนี้เหล่านี้มีความจำเป็นที่จะต้องเจรจากับเจ้าหนี้เพื่อทำการปรับโครงสร้างหนี้
บางรายสามารถทำเองได้ บางรายมีความยุ่งยากซับซ้อนจึงต้องการผู้เชี่ยวชาญมาให้คำปรึกษา
หลายรายเข้าสู่กระบวนการฟื้นฟูกิจการของศาลล้มละลายเพื่อให้สามารถดำเนินการได้โดยมีกฎหมายรองรับ
ซึ่งต้องมีการแต่งตั้งผู้ทำแผนและผู้บริหารแผนฟื้นฟูกิจการ ดังนั้นในส่วนนี้
ทำให้เกิดผู้ประกอบธุรกิจให้บริการที่ปรึกษาในการปรับโครงสร้างหนี้เป็นวิชาชีพ
ซึ่งแต่ละรายอาจมีขอบเขตการให้บริการต่างกัน

สำหรับบริษัทฯและบริษัทย่อย (AIP) เป็นหนึ่งในผู้ให้บริการในส่วนนี้โดยมีบริการครบวงจร
ซึ่งรวมถึงการจัดหาแหล่งเงินทุนและอื่นๆ

ระดับที่สอง คือ เจ้าหนี้สถาบันการเงินผู้ให้กู้ ซึ่งส่วนใหญ่คือธนาคารทั้งของเอกชนและของรัฐ
ลูกหนี้ของธนาคารเหล่านี้ได้กลายเป็น NPL ธนาคารบางรายได้โอน NPL
บางส่วนให้แก่บริษัทบริหารสินทรัพย์ที่ตนจัดตั้งขึ้น หรือให้แก่ บบส. และ บสท. บางรายยังไม่ได้โอน
บางรายมีส่วนที่ยังไม่ได้โอนเหลืออยู่มาก บางรายมี NPL เกิดขึ้นใหม่ หรือมี NPL
ที่บรรลุข้อตกลงไปแล้วกลับมาเป็น NPL อีก (Re-entry NPL) เจ้าหนี้เหล่านี้
ส่วนมากมีการจัดตั้งหน่วยงานพิเศษขึ้นใหม่เพื่อบริหารจัดการ NPL ที่ไม่ได้โอนออก
แต่การบริหารติดตาม NPL ที่เป็นลูกหนี้รายย่อยให้มีประสิทธิภาพจะมีค่าใช้จ่ายสูง
รวมทั้งต้องใช้บุคลากรจำนวนมาก การบริหารติดตามหนี้รายย่อยเหล่านี้
จึงมีแนวโน้มที่จะว่าจ้างผู้เชี่ยวชาญภายนอกมากขึ้น

ระดับที่สาม คือ บริษัท/องค์กรบริหารสินทรัพย์ ที่รับโอน NPL มาจากธนาคาร
ในระดับนี้บางรายได้รับโอน NPL มาจำนวนมากและมีบุคลากรไม่เพียงพอ ประกอบกับ NPL
ที่รับมาส่วนมากจะเป็นลูกหนี้รายย่อยซึ่งกระจายอยู่ทั่วประเทศ การบริหารติดตาม
ตลอดจนการฟ้องร้องบังคับคดี จึงมีค่าใช้จ่ายสูง บริษัทบริหารสินทรัพย์บางแห่ง
จึงว่าจ้างบุคคลภายนอกบริหาร

ดังนั้นในระดับที่สองและที่สามนี้ จึงมีผู้ประกอบการรับจ้างบริหาร NPL เกิดขึ้นและให้บริการ
ดังเช่นที่บริษัทฯได้รับคัดเลือกโดยวิธีประมูลตามระเบียบการจัดซื้อจัดจ้างและตั้งให้เป็นผู้บริหาร NPL
ให้แก่บริษัทบริหารสินทรัพย์สุขุมวิทจำกัด เมื่อปี 2547

แผนภาพแสดงโครงสร้างอุตสาหกรรม

ขนาดของตลาด และการแข่งขัน

ขนาดของตลาดการให้บริการปรับโครงสร้างหนี้และบริหารสินทรัพย์ด้อยคุณภาพนี้
มีขนาดตามสัดส่วนของปริมาณ NPL ที่มีในระบบโดยรวม

จากข้อมูลเบื้องต้นของธนาคารแห่งประเทศไทยที่ปรับปรุงล่าสุดเมื่อวันที่ 14 ธันวาคม 2550
ยังคงมียอด NPLs หมายถึง ยอดคงค้างเงินให้สินเชื่อจัดชั้นต่ำกว่ามาตรฐาน สงสัย สงสัยจะสูญ
และสูญ ตามเกณฑ์ของธนาคารแห่งประเทศไทยคงค้างในระบบสถาบันการเงิน ซึ่งประกอบไปด้วย
ธนาคารพาณิชย์ที่จดทะเบียนในประเทศ ธนาคารพาณิชย์ต่างประเทศ และบริษัทเงินทุน
ไม่รวมบริษัทเครดิตฟองซิเอร์ ณ สิ้นสุดไตรมาส 3/2550 เป็นจำนวน 485,255 ล้านบาท คิดเป็น
7.94% ของยอดสินเชื่อรวมของระบบสถาบันการเงิน โดยยอดคงค้าง NPLs
ดังกล่าวมาจากกลุ่มธุรกิจประเภทอุตสาหกรรมมากสุด คือมีจำนวนประมาณ 189,317 ล้านบาท
รองลงมาได้แก่ธุรกิจประเภทการพาณิชย์ การอุปโภคบริโภค และอสังหาริมทรัพย์ ตามลำดับ
ซึ่งมีจำนวนอยู่ประมาณ 64,000-76,000 ล้านบาท ในจำนวนนี้มีทั้งลูกหนี้รายบุคคลและลูกหนี้ธุรกิจ
อย่างไรก็ตามมีหนี้ NPLs ที่เกิดขึ้นใหม่ในปี 2550 เป็นจำนวน 77,395 ล้านบาท
ซึ่งจากข้อมูลของธนาคารแห่งประเทศไทย ณ สิ้นสุดไตรมาส 3 ปี 2550 จากยอด NPLs
ที่เพิ่มขึ้นจำนวน 77,395 ล้านบาท ในจำนวนนี้เป็น Re-entry NPLs จำนวน 18,956 ล้านบาท
และภาคธุรกิจที่มียอด NPLs เพิ่มขึ้นมากที่สุดได้แก่ภาคธุรกิจอุตสาหกรรมมีจำนวน 28,113 ล้านบาท
หรือคิดเป็น 36.32% ของยอด NPLs ที่เพิ่มขึ้น โดยเป็น NPLs ที่ Re-Entry จำนวน 7,777
ล้านบาท เป็น NPLs ใหม่จำนวน 15,567 ล้านบาท รองลงมาคือภาคอุปโภคบริโภค
และภาคการพาณิชย์ ที่มีจำนวนประมาณเกือบ 13,000 ล้านบาท หรือคิดเป็น 16.79% ของยอด
NPLs ที่เพิ่มขึ้น โดยมี NPLs ที่ Re-Entry แต่ละภาคธุรกิจใกล้เคียงกันอยู่ที่จำนวนประมาณ
2,100-2,300 ล้านบาท เป็น NPLs ใหม่จำนวนประมาณ 9,000 ล้านบาท
ตามรายละเอียดการเพิ่มขึ้นของ NPLs ดังต่อไปนี้

  ------------------------ ------------- -------------- ---------- -------------
  ประเภทธุรกิจ               สิ้นสุดไตรมาส 3                            
                           ปี 2550                                  
                           (ล้านบาท)                                

                           จำนวนใหม่      Re-Entry       อื่นๆ        รวมยอดเพิ่มขึ้น

  1. การเกษตร ประมง        1,161         880            118        2,159
  และป่าไม้                                                          

  2. การเหมืองแร่และย่อยหิน    26            83             3          112

  3. การอุตสาหกรรม          15,567        7,777          4,769      28,113

  4. การก่อสร้าง             1,298         667            620        2,585

  5. การพาณิชย์              9,073         2,339          1,095      12,507

  6.                       137           32             57         226
  การธนาคารและธุรกิจการเงิน                                           

  7. ธุรกิจเกี่ยวกับอสังหาริมทรัพย์ 8,519         2,122          1,002      11,643

  8. การสาธารณูปโภค         451           451            36         938

  9. การบริการ              3,750         2,244          170        6,164

  10. การอุปโภคบริโภคส่วนบุคคล 9,729         2,361          855        12,945

  11. อื่น ๆ                 3             -              -          3

  รวม                      49,714        18,956         8,725      77,395
  ------------------------ ------------- -------------- ---------- -------------

หมายเหตุ ข้อมูลการเพิ่มขึ้นของ NPLs (gross)
ไม่รวมสนง.วิเทศธนกิจของธนาคารพาณิชย์ต่างประเทศและบริษัทเครดิตฟองซิเอร์

ธุรกิจปรับโครงสร้างหนี้ จัดทำแผนและบริหารแผนฟื้นฟูกิจการ

ปริมาณของหนี้ในส่วนที่ยังปรับหนี้ไม่แล้วเสร็จสมบูรณ์ จะเป็นตลาดสำหรับธุรกิจการปรับโครงสร้างหนี้
จัดทำแผนและบริหารแผนฟื้นฟูกิจการ
ซึ่งในการจัดทำแผนและบริหารแผนฟื้นฟูกิจการตามกระบวนการของศาลล้มละลายนั้น
ศาลมีอำนาจแต่งตั้งผู้ใดเป็นผู้ทำแผนในคดีนั้นๆก็ได้
ซึ่งบางส่วนลูกหนี้เดิมหรือเจ้าหนี้จะขอเป็นผู้ทำแผนและผู้บริหารแผน
บางส่วนผู้ให้บริการวิชาชีพจะเป็นผู้ทำแผนและบริหารแผน
ผู้ทำแผนและผู้บริหารแผนที่ดำเนินการเป็นธุรกิจวิชาชีพ
จะสามารถเป็นผู้ทำแผนและผู้บริหารแผนได้ในทุกคดี
โดยจะต้องมีคุณสมบัติและได้รับใบอนุญาตจากสำนักฟื้นฟูกิจการของลูกหนี้ กรมบังคับคดี ซึ่ง ณ วันที่
31 ธันวาคม 2550 มีผู้ที่ได้รับอนุญาตอยู่ 9 รายรวมทั้งบริษัทย่อยของบริษัทฯ คือ AIP

AIP ซึ่งเป็นบริษัทย่อยของบริษัทฯ จัดว่าเป็นผู้ให้บริการรายใหญ่รายหนึ่ง
ผู้ให้บริการที่ได้รับใบอนุญาตรายอื่นๆ มีอาทิ บริษัท ซี.เจ. มอร์แกน จำกัด บริษัท เชอร์ชิลล์ ไพรซ์
แพลนเนอร์ จำกัด บริษัท สีลม แพลนเนอร์ จำกัด เป็นต้น
ส่วนการปรับโครงสร้างหนี้นอกกระบวนการของศาลล้มละลายนั้น
ไม่มีข้อกำหนดคุณสมบัติของผู้ทำหน้าที่ที่ปรึกษาการปรับโครงสร้างหนี้
ที่ปรึกษารายใหญ่ที่น่าจะเป็นคู่แข่งของบริษัทฯ
ในปัจจุบันพบว่าส่วนใหญ่จะเป็นบริษัทที่ถือหุ้นจากต่างประเทศ
ในขณะที่บริษัทที่บริหารงานโดยคนไทยมีอยู่น้อยราย ซึ่งในด้านของการแข่งขันนั้น ปัจจุบันถือว่า
ยังไม่รุนแรง แต่การแข่งขันจะมีมากขึ้นสำหรับลูกค้าที่มีขนาดใหญ่ มีหนี้สินจำนวนมาก
เนื่องจากผู้ให้บริการมีโอกาสได้ค่าธรรมเนียมมากขึ้นและได้รับความน่าเชื่อถือเพิ่มมากขึ้นจากการมีลูกค้ารายใหญ่
บริษัทฯและบริษัทย่อย มีข้อได้เปรียบคือ มีบริการครบวงจร
มีชื่อเสียงเป็นที่ยอมรับจากทั้งเจ้าหนี้และลูกหนี้
และมีความสัมพันธ์กับธุรกิจหลายกลุ่มในการแนะนำลูกค้าให้บริษัทฯ

ธุรกิจให้บริการบริหารสินทรัพย์ด้อยคุณภาพ

ขนาดของตลาดของลูกค้าในส่วนนี้
ในปัจจุบันส่วนใหญ่ยังอาจจะอิงกับปริมาณหนี้ที่อยู่ในสถานะฟ้องร้องดำเนินคดี
หรือค้างชำระเป็นเวลานาน
ซึ่งการให้บริการจะครอบคลุมถึงการจัดการด้านการตลาดกับหลักประกันที่ยึดมาด้วย
ตลาดส่วนนี้ดังที่กล่าวแล้ว จะมาจากทั้งระบบสถาบันการเงินหรือธนาคารทั้งของรัฐและเอกชน
และจากบริษัทบริหารสินทรัพย์ และอีกส่วนหนึ่งยังคงอยู่กับสถาบันการเงิน

จากข้อมูลเบื้องต้น สำหรับ NPLs ที่ยังคงมีอยู่ในระบบจำนวนเกือบ 500,000 ล้านบาท โดยเป็น
NPLs ที่เพิ่มขึ้นจำนวน 77,395 ล้านบาท เป็น NPLs รายใหม่จำนวน 49,714 ล้านบาท เป็น
NPLs ที่เคยปรับปรุงโครงสร้างหนี้จำนวน 18,956 ล้านบาท เป็น NPLs อื่นๆ จำนวน 8,725
ล้านบาท ซึ่งจะเห็นได้ว่าประเทศไทยนั้นยังคงมีปริมาณ NPLs อยู่ในระบบอีกเป็นจำนวนไม่น้อย
และสะท้อนให้เห็นว่าธุรกิจในด้านการบริหารสินทรัพย์ด้อยคุณภาพ
ยังคงเป็นธุรกิจที่มีปริมาณงานรองรับอย่างเพียงพอต่อไปอีกหลายปี

สำหรับในปัจจุบัน บริษัทที่เป็นผู้รับจ้าง รับโอน
หรือประมูลซื้อสินทรัพย์ด้อยคุณภาพมาบริหารนั้นมีอยู่หลายแห่ง มีทั้งธนาคาร
ที่ส่วนใหญ่จะจัดตั้งบริษัทย่อยของตนเองขึ้นมาบริหาร NPLs โดยเฉพาะ รวมถึงสถาบันการเงินต่างๆ
และบริษัทบริหารสินทรัพย์ของรัฐ ที่จะใช้วิธีว่าจ้างองค์กรภายนอกเป็นผู้บริหารให้กับตนเอง
ซึงในตลาดปัจจุบันมีผู้ให้บริการบริหารหนี้แก่สถาบันการเงิน/องค์กรบริหารสินทรัพย์ต่างๆพอสรุปได้ดังนี้

  -------------------------------------- --------------------------------
  - บริษัทบริหารสินทรัพย์ กรุงเทพพาณิชย์ จำกัด     - บริษัทเงินทุน เกียรตินาคิน จำกัด
                                         (มหาชน)

  - บริษัทบริหารสินทรัพย์ เอ็น เอฟ เอส จำกัด     - บริษัทบริหารสินทรัพย์ แม็กซ์ จำกัด

  - บริษัท บางกอกแคปปิตอล อัลไลแอนซ์ จำกัด     - บริษัท พรีเมียร์ ซีเอ็มเอส จำกัด

  - บริษัทบริหารสินทรัพย์ สุโขทัย จำกัด           - บริษัทบริหารสินทรัพย์ ทวี จำกัด

  - บริษัทบริหารสินทรัพย์ จตุจักร จำกัด           - บริษัทบริหารสินทรัพย์ พาลาภ จำกัด

  - บริษัทบริหารสินทรัพย์ กรุงศรีอยุธยา จำกัด      - บริษัทบริหารสินทรัพย์ สาทร จำกัด

  - บริษัทบริหารสินทรัพย์ สุขุมวิท จำกัด           - บริษัทบริหารสินทรัพย์ เพทาย จำกัด

  - บริษัท เอสซีบี แคปปิตอล เซอร์วิส จำกัด       - บริษัทบริหารสินทรัพย์ พญาไท จำกัด

  - บริษัท เอแคป แอ๊ดไวเซอรี่ จำกัด (มหาชน)    - บริษัทบริหารสินทรัพย์ สตาร์ จำกัด

  - บริษัทบริหารสินทรัพย์ เอแคป จำกัด           
  -------------------------------------- --------------------------------

โดยที่บริษัทที่ถูกจัดตั้งขึ้นมาเพื่อรับจ้างบริหาร
หรือบริษัทบริหารสินทรัพย์ที่จัดตั้งขึ้นตามพ.ร.ก.บริหารสินทรัพย์
ส่วนใหญ่เกือบทั้งหมดเป็นบริษัทที่จัดตั้งโดยสถาบันการเงินเพื่อรับบริหารหนี้ของสถาบันการเงินตนเองหรือผู้อื่น
บริษัทบริหารสินทรัพย์อิสระที่ไม่ขึ้นกับสถาบันการเงินใดๆ
ซึ่งน่าจะถือว่าเป็นคู่แข่งโดยตรงกับบริษัทฯจึงมีเพียงไม่กี่ราย เช่น บริษัท พรีเมียร์ ซีเอ็มเอส จำกัด
และบริษัท บางกอกแคปปิตอล อัลไลแอนซ์ จำกัด เป็นต้น

ในด้านการแข่งขันนั้น ปัจจุบันมีการแข่งขันเพิ่มมากขึ้น
เนื่องจากจะมีผู้ให้บริการรายใหม่เข้ามาสู่ตลาดเพิ่มมากขึ้น
ในการเสนอตัวเพื่อรับคัดเลือกเป็นผู้บริหารสินทรัพย์ด้อยคุณภาพ
ดังนั้นบริษัทฯต้องทำการคัดเลือกแข่งขันกับผู้เสนอบริการอีกหลายราย
ซึ่งบางรายก็เป็นผู้ประกอบการรายใหม่ อีกทั้งในปัจจุบัน พ.ร.ก. บริษัทบริหารสินทรัพย์
ได้กำหนดให้บริษัทบริหารสินทรัพย์สามารถรับจ้างบริหารสินทรัพย์ได้ด้วย
จากเดิมซึ่งมีข้อจำกัดให้ต้องรับโอนหรือซื้อสินทรัพย์ไปเท่านั้น
ทำให้บริษัทบริหารสินทรัพย์ในปัจจุบันมีความได้เปรียบกว่าบริษัทที่รับจ้างบริหารสินทรัพย์ด้อยคุณภาพทั่วไป
เนื่องจากมีทางเลือกในการที่จะเป็นผู้บริหารสินทรัพย์ด้อยคุณภาพในพอร์ตของตนด้วยตัวเอง
หรือจะจ้างนิติบุคคลภายนอกเป็นผู้บริหารเองก็ได้
ซึ่งก็จะทำให้โอกาสที่ผู้รับจ้างบริหารจะไปรับจ้างบริหารจากบริษัทบริหารสินทรัพย์มีโอกาสน้อยลง
อย่างไรก็ดี บริษัทฯมีบริษัทย่อยที่เป็นบริษัทบริหารสินทรัพย์อยู่แล้วคือ บบส.เอแคป และบบส.สตาร์
ดังนั้น บริษัทฯจึงมีศักยภาพในการแข่งขันที่ไม่น้อยกว่าบริษัทบริหารสินทรัพย์รายอื่นๆ
ที่เข้ามาแข่งขันในธุรกิจนี้
เนื่องจากบริษัทฯสามารถรับจ้างบริหารสินทรัพย์ด้อยคุณภาพจากบริษัทย่อยได้

สำหรับปัจจัยสำคัญที่จะทำให้บริษัทฯประสบความสำเร็จในการแข่งขันในธุรกิจการบริหารสินทรัพย์ด้อยคุณภาพนั้นประกอบด้วย

1.  บริษัทฯมีบุคลากร ที่มีประสบการณ์ และความเข้าใจในการแก้ปัญหาหนี้สินด้อยคุณภาพ
    โดยจะต้องสามารถพิจารณาและตัดสินใจถึงการรักษาสมดุลระหว่างการแก้ไขปัญหาให้ลูกหนี้อย่างยั่งยืน
    ความรวดเร็วในการแก้ปัญหา และการลดความสูญเสียให้แก่สถาบันการเงิน
    บุคลากรที่มีประสบการณ์ของบริษัทฯสามารถอบรมและสร้างทีมงานใหม่ที่มีคุณภาพเพื่อรองรับงานใหม่ได้
    ตลอดจนสามารถทำงานทดแทนกันและจัดสรรบุคลากรให้เป็นหัวหน้าของทีมงานใหม่
    หากมีงานเพิ่มเติมในอนาคตได้

2.  ระบบเทคโนโลยีและสารสนเทศที่มีประสิทธิภาพในการบริหารและจัดการข้อมูลให้ทันต่อเหตุการณ์
    และมีมาตรฐานเดียวกันกับสถาบันการเงินโดยทั่วไป

3.  ความมุ่งมั่นในการเป็นผู้บริหารสินทรัพย์มืออาชีพที่สามารถให้ความมั่นใจแก่ผู้ว่าจ้าง
    ซึ่งครอบคลุมทั้งความสามารถและประสิทธิภาพในการบริหารงาน
    ความมั่นคงในอนาคตระยะยาวของธุรกิจของบริษัทฯ

4.  บริษัทฯเสนออัตราค่าบริการที่เป็นธรรม
    และสามารถลดต้นทุนในการบริหารสินทรัพย์ด้อยคุณภาพของผู้ว่าจ้างได้

5.  บริษัทฯมีทางเลือกในการรับงานด้านบริหารสินทรัพย์ด้อยคุณภาพมากขึ้น
    เพราะสามารถดำเนินงานได้ทั้งในด้านการรับจ้างบริหาร ภายใต้การดำเนินงานของบริษัทฯ
    หรือเป็นผู้ประมูลซื้อพอร์ตสินทรัพย์ด้อยคุณภาพมาบริหารภายใต้บบส. เอแคป และบบส.สตาร์
    ซึ่งเป็นบริษัทย่อย

การดำเนินงานภายใต้การบริหาร NPLs จากหน่วยงานของรัฐ

ปัจจุบันบริษัทบริหารสินทรัพย์ของรัฐที่ดำเนินงานอยู่นั้น มี 6 ราย
ที่จัดตั้งขึ้นเพื่อดำเนินการติดตามและแก้ไขปัญหาหนี้ NPLs โดยเฉพาะ ได้แก่
บริษัทบริหารสินทรัพย์กรุงเทพพาณิชย์จำกัด (บสก. หรือ BAM) บริษัทบริหารสินทรัพย์เพชรบุรีจำกัด
(PAMC) บริษัทบริหารสินทรัพย์รัตนสินจำกัด (RAM) บริษัทบริหารสินทรัพย์สุขุมวิทจำกัด (บสส. หรือ
SAM) บรรษัทบริหารสินทรัพย์ไทย (บสท. หรือ TAMC) และ บรรษัทบริหารสินทรัพย์สถาบันการเงิน
(บบส. หรือ AMC)
โดยบริษัทบริหารสินทรัพย์เหล่านี้จะรับซื้อหรือรับโอนหนี้เสียมาจากธนาคารและสถาบันการเงินต่างๆเพื่อมาบริหารจัดการโดยเฉพาะ
เพื่อให้เกิดประสิทธิภาพมากกว่าที่ธนาคารหรือสถาบันการเงินจะเป็นผู้ดำเนินงานเอง
เนื่องจากธนาคารและสถาบันการเงินเหล่านั้นมีธุรกรรมด้านอื่นๆ ที่ต้องคอยดูแลอยู่
ทำให้การติดตามและบริหารหนี้อาจไม่มีประสิทธิภาพที่เพียงพอ
โดยที่บริษัทบริหารสินทรัพย์เหล่านี้สามารถที่จะดำเนินงานด้วยตัวเอง
หรือว่าจ้างให้ผู้บริหารเอกชนภายนอกมารับจ้างบริหารก็ได้
ซึ่งจากเป้าหมายเดิมที่ทางรัฐบาลได้ตั้งเป้าไว้นั้นคือการพยายามเร่งให้การบริหาร NPLs
ภายใต้หน่วยงานรัฐดำเนินการแล้วเสร็จให้มียอด NPLs ทั้งระบบไม่เกิน 2% ภายในสิ้นปี 2550
เมื่อเทียบกับยอดสินเชื่อทั้งระบบของสถาบันการเงิน อย่างไรก็ตามปัจจุบันปริมาณ NPLs
ที่อยู่ในระบบนั้นคาดว่ายังมีอยู่ประมาณ 3-4% ของยอดสินเชื่อทั้งระบบของสถาบันการเงิน
ทั้งนี้เกิดจากสาเหตุหลักๆ 3 ประการที่กดดันให้ NPLs ยังไม่มีแนวโน้มลดลงตามเป้าหมาย คือ
ภาวะเศรษฐกิจโดยรวมที่ชะลอตัว เกณฑ์การจัดชั้นของธปท.ที่เข้มงวดขึ้น
และความผันผวนในตลาดการเงินโลก นอกจากนี้บริษัทฯยังเชื่อว่า NPL
เป็นสิ่งที่จะต้องมีเกิดขึ้นในระบบ โดยเฉพาะกับประเทศที่มีอัตราการเติบโตทางเศรษฐกิจค่อนข้างสูง
หรือกลุ่ม Emerging countries เช่นประเทศในภูมิภาคอาเซียน รวมทั้ง อินเดีย จีน เกาหลี
เป็นต้น ปริมาณของ NPLs ในประเทศไทยมีจำนวนมากพอและอาจจะมี NPLs
เพิ่มขึ้นจากแนวโน้มดอกเบี้ยที่สูงขึ้น ซึ่งเพียงพอที่จะนำรายได้และการเติบโตมาสู่บริษัทฯ
รวมทั้งมีธุรกรรมอื่นที่เกี่ยวเนื่องกับการบริหารหนี้ ซึ่งจะเป็นโอกาสทางธุรกิจแก่บริษัทฯเช่นกัน

อุตสาหกรรมอื่นที่บริษัทฯให้บริการ

สำหรับธุรกิจด้านอื่นที่บริษัทฯให้บริการ
นอกเหนือจากการปรับโครงสร้างหนี้และการบริหารสินทรัพย์ด้อยคุณภาพ ได้แก่
ที่ปรึกษาทางการเงินในการจัดหาแหล่งเงินทุน ทั้งด้านการหาวงเงินสินเชื่อ การจัดหานักลงทุน
การควบรวมกิจการ
ซึ่งส่วนหนึ่งเป็นงานต่อเนื่องจากการให้บริการที่ปรึกษาทางการเงินในการปรับโครงสร้างหนี้
งานให้บริการที่ปรึกษาทางการเงินในการออกและเสนอขายหลักทรัพย์
และงานให้บริการที่ปรึกษาทางการเงินอื่นๆ

ในส่วนของงานที่ปรึกษาทางการเงินในการออกและเสนอขายหลักทรัพย์นั้น ปี 2550 ที่ผ่านมาบริษัทฯ
ไม่มีลูกค้าในด้านการออกและเสนอขายหุ้นสามัญที่ออกใหม่ต่อประชาชนครั้งแรก (IPO)
เนื่องจากบริษัทฯได้หันไปให้ความสำคัญต่องานธุรกิจด้านการบริหารสินทรัพย์ และธุรกิจใหม่คือ
ธุรกิจสินเชื่อส่วนบุคคลในบริษัท แคปปิตอล โอเค ซึ่งในท้ายที่สุดปลายปี 50
บริษัทฯได้เข้าไปลงทุนในบริษัท แคปปิตอล โอเค จำกัด ร้อยละ 50.99
และจะดำเนินงานในธุรกิจนี้เต็มตัวในปี 2551

การที่บริษัทฯหันไปให้ความสำคัญต่อธุรกิจสายงานอื่น เพราะในปี 2550
ที่ผ่านมาบริษัทฯมองเห็นว่าภาวะเศรษฐกิจภายในประเทศไม่เอื้ออำนวยต่อการระดมทุนในการเสนอขายหุ้นเท่าที่ควร
ผู้ประกอบการที่ต้องการระดมทุนสำหรับการเสนอขายหุ้นส่วนใหญ่ ยังเกรงผลกระทบจากปัจจัยหลายๆ
อย่าง เช่น ปัญหา Sub Prime ของสหรัฐอเมริกา การเพิ่มขึ้นของราคาน้ำมันในตลาดโลก
สถานการณ์ทางการเมืองที่รอผลการจัดตั้งรัฐบาลใหม่ ปัญหาค่าเงินบาทแข็งค่า รวมทั้งปัญหาเดิมๆ
คือความไม่สงบในชายแดนภาคใต้ของไทย ปัญหาต่างๆ เหล่านี้
ส่งผลต่อการตัดสินใจต่อการระดมทุนในตลาดหลักทรัพย์ทั้งสิ้น
นอกจากนี้ในปีที่ผ่านมายังเป็นปีสุดท้ายที่รัฐบาลมีมาตรการทางภาษีในการจูงใจให้กับการระดมทุนในตลาดทุนโดยการเสนอขายหุ้น
ทำให้ในครึ่งปีหลัง ผู้ประกอบการบางรายไม่สนใจที่จะระดมทุนเพื่อการเสนอขายหลักทรัพย์
เพราะไม่แน่ใจว่าจะได้รับการอนุญาตให้เสนอขายหลักทรัพย์ของตนได้ทันภายในปี 50
เพื่อรับสิทธิยกเว้นทางภาษีหรือไม่
ดังจะเห็นได้จากข้อมูลของมูลค่าการเสนอขายหลักทรัพย์ที่ออกใหม่(IPO) ในปีที่ผ่านมา
มีสัดส่วนที่ลดลง

จากข้อมูลของสำนักงาน ก.ล.ต. ในปี 2545 - 2550
มีมูลค่าการเสนอขายหลักทรัพย์ให้กับประชาชนครั้งแรก (IPO)สรุปได้ดังนี้

  ------------------------------------- -------- -------- -------- -------- --------- ---------
                                        ปี 2545   ปี 2546   ปี 2547   ปี 2548   ปี 2549    ปี 2550*

  มูลค่าเสนอขายหลักทรัพย์ให้กับประชาชนครั้งแรก   13,906   21,032   37,671   22,957   39,360    15,100
  (IPO) (ล้านบาท)                                                                      
  ------------------------------------- -------- -------- -------- -------- --------- ---------

  ที่มา : สำนักงานคณะกรรมการกำกับหลักทรัพย์และตลาดหลักทรัพย์

  * ข้อมูลเบี้องต้น ณ วันที่ 8 มกราคม 2551

สำหรับแนวโน้มการแข่งขันของธุรกิจที่ปรึกษาทางการเงินในส่วนนี้
คาดว่าเมื่อสภาวะทางเศรษฐกิจของประเทศมีทิศทางที่ดีขึ้น รัฐบาลสร้างความเชื่อมั่นให้ประชาชน
และมีนโยบายที่ชัดเจนในการสนับสนุนธุรกิจของประเทศ
ก็จะทำให้สภาพตลาดทุนของไทยกลับมาคึกคักอีกครั้ง
ซึ่งก็จะทำให้ธุรกิจที่ปรึกษาทางการเงินจะมีการแข่งขันที่รุนแรงขึ้นอีก
โดยในปัจจุบันนี้บริษัทหลักทรัพย์หลายแห่งหันมามุ่งเน้นธุรกิจที่ปรึกษาทางการเงินและ/หรือวาณิชธนกิจมากยิ่งขึ้น
เนื่องจากเป็นการเพิ่มรายได้ และสนับสนุนธุรกิจหลักทรัพย์ของตนเอง
รวมถึงการเพิ่มขึ้นของบริษัทที่ปรึกษาทางการเงินที่จัดตั้งขึ้นใหม่
โดยปัจจุบันมีผู้ประกอบการที่ปรึกษาทางการเงินที่ได้รับอนุญาตจากสำนักงาน ก.ล.ต.
และไม่ได้อยู่ระหว่างการถูกระงับการให้บริการ ณ วันที่ 31 ธันวาคม 2550 ทั้งสิ้น 73 ราย
ความสามารถในการแข่งขันของธุรกิจที่ปรึกษาทางการเงินในส่วนนี้ จะขึ้นอยู่กับคุณภาพของบุคลากร
ประสบการณ์ และความเชี่ยวชาญในการให้คำปรึกษาเป็นหลัก บริษัทฯมีข้อเสียเปรียบเนื่องจาก
บริษัทฯไม่ได้เป็นบริษัทหลักทรัพย์ซึ่งมีฐานลูกค้าและมีใบอนุญาตประกอบธุรกิจหลักทรัพย์ประเภทการจัดจำหน่ายหลักทรัพย์เพื่อเสนอบริการรับประกันการจำหน่ายหุ้นให้แก่ลูกค้า
อย่างไรก็ตามการที่บริษัทฯมีความสัมพันธ์ที่ดีกับบริษัทหลักทรัพย์ที่ให้บริการรับประกันการจำหน่ายหุ้น
ก็จะทำให้บริษัทสามารถสร้างความเชื่อมั่นให้กับเจ้าของกิจการในการเสนอขายหลักทรัพย์ของตนได้

3.3 การจัดหาผลิตภัณฑ์และบริการ 

ปัจจุบันบริษัทฯและบริษัทย่อย มีผู้บริหารและทีมงานในสายงานที่ปรึกษาทางการเงินและวาณิชธนกิจ
ที่ล้วนแล้วแต่เป็นผู้ที่มีประสบการณ์ในธุรกิจวาณิชธนกิจและการเงินมาเป็นเวลากว่า 10 ปี
รวมทั้งยังมีสายสัมพันธ์ที่ดีต่อลูกค้า โดยมีผู้ได้รับวุฒิบัตรจากชมรมวาณิชธนกิจ
สำหรับการเป็นผู้ที่สอบผ่านหลักสูตรที่ปรึกษาทางการเงิน และสามารถปฏิบัติงาน
เป็นผู้ควบคุมการปฏิบัติงานจำนวน 3 ท่าน

ขั้นตอนหลักๆ ในการดำเนินงาน จะเริ่มต้นจากการศึกษาปัญหาของลูกค้า
รวมถึงศึกษากฎระเบียบที่เกี่ยวข้องต่าง ๆ
เพื่อหาแนวทางในการแก้ปัญหาให้กับลูกค้าตลอดจนให้คำแนะนำ สอบทานฐานะของกิจการ (Due
Diligence) โดยการสอบถามผู้บริหารและสอบทานเอกสาร
จัดเตรียมประมาณการทางการเงินหรือเอกสารที่เกี่ยวข้อง โดยการดำเนินงานจะรับผิดชอบเป็นทีม
และประสานงานกับหน่วยงานที่เกี่ยวข้อง (รายละเอียดของกระบวนการทำงานสำหรับแต่ละบริการ
บริษัทฯได้อธิบายไว้ในหัวข้อ 3.1 ลักษณะของผลิตภัณฑ์หรือบริการ)

สำหรับบุคลากรด้านการบริหารสินทรัพย์ด้อยคุณภาพนั้น
บริษัทฯมีทีมงานซึ่งมีประสบการณ์มาจากการทำงานในองค์กรที่เคยบริหาร NPLs
ตั้งแต่มีการประมูลซื้อสินทรัพย์จาก ปรส. เมื่อเกือบ 10 ปีก่อนที่ผ่านมา
นอกจากนี้ผู้บริหารและทีมงานแต่ละท่านต่างก็ทำงานคลุกคลีอยู่ในธุรกิจด้านการเงินการธนาคารมาอย่างยาวนาน
จึงมีประสบการณ์ด้านการบริหารการเงินเป็นอย่างดีโดยล่าสุดบริษัทฯเพิ่งบริหาร NPLs
ให้กับบบส.สุขุมวิท จำกัด ดังนั้นทีมงานผู้บริหารงานด้านบริหารสินทรัพย์ของบริษัทฯ
จึงมีความชำนาญในงานบริหาร NPLsเป็นอย่างดี

3.4 งานที่ยังไม่ส่งมอบ

เนื่องจากลักษณะของงานที่ปรึกษาทางการเงินและวาณิชธนกิจจะเป็นงานต่อเนื่องที่จะต้องติดตามประสานงานไปจนกว่างานจะแล้วเสร็จ
ดังนั้นงานในปัจจุบันที่อยู่ระหว่างดำเนินการให้บริการ ถือเป็นงานที่ยังไม่ได้ส่งมอบของบริษัทฯ ซึ่ง ณ
วันที่ 31 ธันวาคม 2550 ยังคงมีงานให้บริการที่ปรึกษา
แบ่งตามลักษณะการให้บริการตามจำนวนลูกค้า ได้ดังต่อไปนี้

+----------------------+---------+----------------+-------------------+
| ประเภทการให้บริการ     | จำ      | คาดว่าจะแล้วเสร็จ | มูลหนี้ / เงินทุนที่จัดหา |
|                      | นวนงานท |                |                   |
|                      | ี่ให้บริการ |                | (ล้านบาท)          |
+----------------------+---------+----------------+-------------------+
| การปรับปรุงโครงสร้างหนี้  | 6       | 2551-2552      | 17,482            |
+----------------------+---------+----------------+-------------------+
| การจัดหาแหล่งเงินทุน     | 5       | 2551-2552      | 5,070             |
+----------------------+---------+----------------+-------------------+
| อื่นๆ                  | 1       | 2551-2552      | n.a.              |
+----------------------+---------+----------------+-------------------+
| รวม                  | 12      |                | 22,552            |
+----------------------+---------+----------------+-------------------+

  หมายเหตุ : ไม่รวมงานให้บริการบริหารสินทรัพย์ด้อยคุณภาพ
  ซึ่งเป็นไปตามระยะเวลาการให้บริการตามสัญญาที่เหลืออยู่
  ตามรายละเอียดในหัวข้อผลงานด้านบริหารสินทรัพย์ หน้าที่ 25

สำหรับงานด้านการรับจ้างบริหารสินทรัพย์ด้อยคุณภาพ
งานที่ยังไม่ได้ส่งมอบจะขึ้นอยู่กับการติดตามหนี้ของพอร์ตสินทรัพย์ด้อยคุณภาพนั้นๆ
ซึ่งจะขึ้นอยู่กับรายได้ที่จะเรียกเก็บได้จากลูกหนี้ในพอร์ตนั้นๆ